Ўзбекистоннинг минтақадаги сиёсати нималарни кўзламоқда? - UzAnalytics\nМуаллиф: Наргиза Мураталиева, https://caa-network.org/archives/16247\nЎзбекистон раҳбарияти қисқа вақт мобайнида ички сиёсат ва тараққиётнинг иқтисодий моделини жиддий тарзда ислоҳ қилишга киришди. Ҳокимият Ислом Каримов даврида изоляцияда бўлган мамлакатнинг халқаро обрўсини яхшилашга ҳам катта эътибор қаратмоқда. Сўнгги уч йил мобайнида Ўзбекистон президенти Шавкат Мирзиёев Россия, Хитой, АҚШ, ЕИ ва Яқин Шарқ мамлакатларига бир қанча муҳим сафарлар уюштирди, Тошкент билан Самарқанд эса очиқ муҳокамалар ва халқаро тадбирлар ўтказиш учун муҳим майдон вазифасини ўтаяпти. Тошкентнинг иқтисодий прагматизмга асосланган янги минтақавий сиёсати ҳам жадаллашмоқда, чунки ҳукумат Осиёда иқтисодий ва сиёсий ўрнини топишга ва мустаҳкамлашга интилмоқда.\nДўстона, яхши қўшничилик, умуман олганда, тинчликпарварлик намойиш этаётган Ўзбекистон аста-секин халқаро ташаббуслар майдонини Остонадан Тошкентга тортиб олмоқда. Ҳокимият идоралари 2016 – 2018 йилларда бирдан халқаро миқёсдаги бир қанча тадбирлар ўтказди, бинобарин, ҳозирги Ўзбекистон олдингисидан фарқ қилади ҳамда бу расмий дискурс билан бир қаторда президент Шавкат Мирзиёевнинг “тинчликпарвар қўшни ва ҳалол арбоб” тимсолига содиқ эканини ҳам тасдиқлайди.\n2016 – 2018 йилларда Тошкент ва Самарқанд шаҳарларида (ушбу шаҳар ҳалқаро саммитлар – зирвалар харитасида қўққисдан пайдо бўлди) БМТ шафелигида “Марказий Осиё: бир ўтмиш ва умумий келажак, барқарор тараққиёт ва ўзаро гуллаб-яшнаш” мавзусида Марказий Осиёда хавфсизлик ва барқарор ривожланиш бўйича халқаро конференция (2017 йил ноябри), “Европа Иттифоқи – Марказий Осиё” форматидаги ташқи ишлар вазирлари учрашуви (2018 йил марти) ва Афғонистон бўйича “Тинчлик жараёни, хавфсизлик соҳасида ҳамкорлик ва минтақавий шериклик” мавзусидаги халқаро конференция сингари тадбирлар бўлиб ўтди.\nЎзбекистон минтақа мамлакатлари ўз позицияларини келишиб олиши учун мўлжалланган ўзига хос майдон яратиш борасидаги йўлларини бегилаб олди. 2019 йилнинг февралида “Марказий Осиё – янги имкониятлар ва минатқавий ҳамкорлик истиқболлари” мавзусида БМТ билан йирик қўшма конференция бўлиб ўтди. Мазкур тадбир Марказий Осиё мамлакатлари давлат раҳбарларининг жорий йил Тошкентда ўтказилиши режалаштирилаётган иккинчи маслаҳат учрашуви учун таклиф ва тавсиялар ишлаб чиқиш мақсадида уюштирилган эди. Биринчи бундай учрашувни ташқи иштирокчиларни жалб этмасдан ва уларнинг ёрдамисиз ташкил этиш имконияти ўтган йили туғилдики, шунинг ўзи Марказий Осиё учун, ҳеч бир муболағасиз, улкан ютуқдир.\nШунингдек, Тошкентда Марказий Осиё экспертлар форумининг биринчи мажлиси бўлиб ўтди. Анжуманда терроризм, экстремизм ва радикализмга қарши кураш соҳасининг экспертлари ва мутахассислари нафақат Тожикистон, Қозоғистон ҳамда Қирғизистондан, балки Туркманистондан ҳам иштирок этди ва Туркманистоннинг нисбатан ёпиқ мамлакат экани ҳисобга олинса, ушбу мамлакатнинг форумдаги иштирокининг ўзи муайян муваффақиятдир. Агар Туркманистон ҳам эски муаммоларга оид очиқ баҳс-мунозара ва муҳокамаларга қўшилиш йўлидан борса, Марказий Осиёдаги ташқи иштирокчиларнинг аралашувисиз ҳал этиш мумкин бўлган минтақавий муаммолар рўйхати кенгаяди.\nАйрим оммавий ахборот воситалари бутун минтақа ривожига ўз таъсирини ўтказа оладиган “Тошкент – Остона” меҳвари яратилгани, шунингдек, мазкур ҳудуддаги мавжуд муаммолар ҳақида бонг уришга шошилган бўлса-да, ҳозирча Тошкент мавқеи ва ҳол-аҳволидан қатъи назар, минтақадаги барча мамлакатлар билан ҳамкорликка тайёр эканини амалда намойиш қилмоқда.\nЎзбекистоннинг медиадаги имижини яхшилаш борасида юритилаётган изчил сиёсат ўзининг муайян самараларини бермоқда: мамлакатга келаётган сайёҳлар оқими аллақачон ижобий динамикасини кўрсата бошлади. Ўзбекистонга келган хорижий сайёҳлар сони 2018 йили, ундан аввалги йилдагига нисбатан 2 баравар ошди ва 5,3 миллионга етди. Тошкент сайёҳлар сонини янада, жумладан, минтақавий алоқаларни мустаҳкамлаш ҳисобидан ошириш ниятида.\nЎзбекистон − double-landlocked, яъни ҳатто қўшнилари ҳам денгизга бевосита чиқиш йўли йўқ мамлакат. Бошқа томондан, барча Марказий Осиё мамлакатлари каби, Ўзбекистон Евроосиёнинг Шарқ ва Ғарбни бирлаштирувчи ерусти йўлакларининг барча чорраҳаларида жойлашган.\nҚозоғистон Шимолий йўналишлар учун кенг имкониятлар тақдим этиб, Хитойнинг Европа сари йўналтирилган “Бир белбоғ – бир йўл” ташаббусида етакчи ҳудудга айланган бўлса, Ўзбекистон ҳукумати Афғонистонга яқинлигидан ва бу борадаги ўз афзалликларидан ҳамда минтақанинг жанубий чегараларидан транспорт хаби сифатида фойдаланишга ҳаракат қилмоқда. Тошкентнинг ўз транспорт салоҳиятини амалга ошириш борасидаги интилишларини бир неча лойиҳалар мисолида кўриш мумкин.\nБиринчидан, Ўзбекистон зарур инфратузилмалар барпо этиб, НАТОнинг шимолий тақсимловчи тармоғидаги ҳал қилувчи бўғинга айланди, бу тармоқ Шимолий иттифоқнинг Афғонистондаги кучларини таъминлашнинг муҳим йўли сифатида шаклланди ва шундай бўлиб қолмоқда.\nИккинчидан, Ўзбекистон 15 йилдан кўпроқ вақт мобайнида ўз ҳудуди орқали Хитойга янги темир йўл қуриш ғоясини фаол қўллаб-қувватлаб келади.\nЎзбекистон, ўз қўшниларидан фарқли ўлароқ, Хитой билан чегарадош эмас, бу мазкур иқтисодий буюк мамлакат билан савдо-сотиқ ишларида қўшимча қийинчиликлар туғдириши табиий. Хитой – Қирғизистон – Ўзбекистон темир йўлининг барпо этилиши мазкур вазиятни осонлаштириши мумкин эди. Шавкат Мирзиёев давлат раҳбари этиб сайланиши билан икки муҳим вазифа – иқтисодий юксалишни таъминлаш ва мамлакатни транспорт халта кўчасидан олиб чиқишни ҳал қилиш мақсадида мазкур лойиҳани амалга оширишдан Ўзбекистон манфаатдор эканини айтган эди.\nСўнгги уч йил мобайнида Тошкент билан Пекиннинг иқтисодий ҳамкорлиги сезиларли даражада юксалди. Икки мамлакатнинг ўзаро савдо айланмаси 2017 йил якунлари бўйича 2016 йилдагига нисбатан 20 фоиз ошиб, қарийб 4,3 миллиард долларни ташкил қилди. Таъкидлаш жоизки, Хитой мазкур кўрсатгич бўйича Тошкент билан ташқи савдо ўсишининг кўрсаткичлари борасида Россиядан ўзиб кетди. Ўзбекистон иқтисодиётига киритилаётган Хитой инвестициялари ҳажмининг ўсиши кузатилмоқда. Ҳозирги кунга келиб, бу кўрсаткич 8 миллиард долларга етди. Муқояса учун, 2017 йилнинг бошида Ўзбекистонга киритилган Россия инвестицияларининг ҳажми 5 миллиард долларни ташкил қилган эди.\nБошқа томондан олиб қараганда, темир йўлга эҳтиёж, шунингдек, Россиядан меҳнат мигрантларининг Ўзбекистонга ялпи қайтиши билан ҳам боғлиқ, уларни иш билан таъминлаш зарур. ХХРнинг молиявий ёрдамида янги темир йўл ва тегишли инфратузилмаларнинг барпо этилиши мазкур вазифани қисман ҳал этиш имконини берган бўлар эди.\nНиҳоят, ушбу темир йўл тармоғини қуриб, Тошкент ўзи учун Тинч океанига чиқиш имкониятини таъминлаш билан бирга, ўз ҳудуди орқали Хитойни Форс курфази билан боғлаган бўлар эди. Ашхободда эришилган келишувларга қараганда, Ўзбекистон раҳбарияти бундай қарор қабул қилишга – “Марказий Осиё – Форс курфази” транспорт йўлаги лойиҳасини муҳокама қилишга тайёр.\nҲозирча, Бишкек тўғридан-тўғри йўналишга розилик бермаётир, у темир йўлнинг Қирғизистон шимоли билан жанубини бирлаштирувчи йўналиши тарафдори. Агар мазкур лойиҳа амалга оширилса, Ўзбекистон минтақадаги энг йирик лойиҳалардан бирини қўлга киритади ва унинг самараси мисли кўрилмаган даражада юксак бўлади.\nФото: AP/REX/Shutterstock (8819459a)\nАфғонистон бўйича Москва форматидаги музокаралар инқирозга юз тутган бир пайтда Ўзбекистонда афғонлараро музокараларнинг асосий майдониига айланиш имконияти пайдо бўлмоқда.\n2018 йили Афғонистон бўйича Москва учрашувининг, унда АҚШ вакиллари, шунингдек, расмий Кобулнинг иштирок этишдан бош тортгани сабабли, барбод бўлиши Тошкент платформасининг мустаҳкамланишига йўл очди. Тошкент, Ўзбекистонни энг мақбул ва қулай номзод сифатида илгари сурар экан, ўзининг афзал томонларини очиқ намойиш қилмоқда: жуғрофий ва маданий яқинлик, бетарафлик ва ҳк.\nАйни пайтда, ўзининг Афғонистон йўналишидаги ташқи сиёсатини фаоллаштирар экан, Ўзбекистон АИР ҳудудида транспорт ва трубопроводлар барпо этиш борасидаги лойиҳаларни амалга ошириш имкониятини қўлга киритишга ҳаракат қилади. Булардан ташқари, Ўзбекистон қўшни мамлакатнинг шимолий вилоятлари ва Кобулга электр энергияси етказиб берувчи энг муҳим мамлакатдир.\nШунга қарамай, Афғонистондаги ҳарбий-сиёсий вазият тобора ёмонлашмоқда. 2018 йил сентябрь ойининг аввалига келиб, тўққиз уезддан еттитаси “Толибон” назорати остига ўтди. Бундан ташқари, Сурияни тарк этган чет эллик жангариларнинг Афғонистонда тўпланиш ҳолатлари кузатилмоқда. Турли маълумотларга қараганда, уларнинг сони беш минг кишигача етади.\nАйнан Афғонистон масаласи Шанхай ҳамкорлик ташкилотининг ҳам диққат марказида турибди. Бироқ бу борада якдил фикрга келиш ғоят қийин бўлади, сабаби – ШҲТга аъзо мамлакатларнинг масалага ёндашуви ҳар хил. ШҲТга аъзо мамлакатларнинг янги таркиби Афғонистонни деярли ўраб турган улкан маконда жойлашган. Шунга қарамай, ШҲТнинг Афғонистон масаласини самарали ҳал қилиш истиқболи номаълумлигича қолмоқда.\nАфғонистон бўйича 2018 йилнинг март ойида ўтказилган “Тинчлик жараёни, хавфсизлик соҳасидаги ҳамкорлик ва минтақавий шериклик” мавзуидаги халқаро конференция Тошкентнинг Афғонистонда тинчлик ўрнатиш борасидаги жараёнларда тобора мавқеи юксалиб бораётганини кўрсатди. Афғонистоннинг яқин қўшниси – АИРда кўп сонли ўзбеклар диаспораси бор – ва тарихий илдизлари бир мамлакат, энг муҳими, сиёсий нуфузи баланд мамлакат сифатида бугун Ўзбекистоннинг, ҳақиқатан ҳам, Афғонистон муаммосини ҳал қилишдаги мавқеи тобора ошиб бормоқда.\nШиддат билан ўзгариб бораётган глобал энергетика оламида Шавкат Мирзиёев минтақадаги сув-энергетикага оид зиддиятларга анчайин муросали win-win стратегияси – муаммоларни “консервация” қилишдан “ўзаро манфаатли” янги минтақани яратишгача бўлган дадил ёндашувлари билан чиқди: амалий мулоқотлар ва муроса йўлини излаш заруратини англаб етиш сиёсий амбициялардан устун келди.\nҚирғизистон ва Тожикистон билан муносабатларнинг самимий тус олиши, ГЭС қурилиши масаласига янгича нуқтаи назар, шунингдек, Зарафшон дарёси ўзанида икки ГЭС қурилишида Ўзбекистоннинг иштирок этишига оид келишувлар Тошкентнинг энергетикага оид воқеликни янгидан барпо этишга ва бу жараёнда фаол иштирок этишга интилишидан далолатдир.\nШу ўринда Ўзбекистоннинг Марказий Осиёда биринчи АЭС барпо этишга аҳд қилганига алоҳида эътибор қаратиш даркор. В.Путиннинг Тошкентга ташрифидан сўнг оммавий ахборот воситалари 27,1 миллиард долларлик 785 битим имзолангани ҳақида маълум қилди. Бироқ, таъкидлаш зарурки, мазкур маблағнинг қарийб ярми – 11 миллиардга яқини – Ўзбекистон келажакда қайтариши зарур бўлган кредит битимларидир.\nШунга қарамай, Ўзбекистон ҳукумати мазкур битимларда хавф-хатар эмас, катта фойда мужассам, деб билади. Тошкент АЭС қуриш орқали мамлакатда тобора ўткир муаммога айланиб бораётган электр энергияси танқислиги – айрим ҳудудларда оқшомлари электр энергиясини ўчириш ҳоллари ҳамон давом этмоқда – муаммосига барҳам бериши мумкин.\nБундан ташқари, Афғонистонга электр энергиясини экспорт қилишни давом эттириш ва ошириш, ҳатто Тожикистондан уни импорт қилишга барҳам бериш имкониятлари очилади. Айни пайтда, АЭС барпо этишга доир келишув узоқ йиллардан буён ГЭС қуришга ҳаракат қилаётган Тожикистон ва Қирғизистон билан музокараларда жуда қўл келиши мумкин. Илгари Ўзбекистон ГЭС қурилган тақдирда экология бузилишидан ташвиш чекиб келган бўлса, энди қўшни давлатлар Марказий Осиёда АЭС барпо этилишидан вужудга келиши мумкин бўлган оқибатлардан ғоят хавотирга тушиб қолган. Бундан ташқари, минтақада АЭС барпо этган биринчи мамлакат сифатида Ўзбекистон ўзининг лидерлик салоҳиятини яна бир бор оширади.\nБулардан кўриниб турибдики, гидроиншоотлар қурилишидан ўзини четга олиш ва уларни тўхтатишга доир аввалги стратегия Марказий Осиёда энергетикага оид воқелик харитасини янгидан шакллантириш жараёнида Тошкентнинг фаол иштирок этиши билан алмаштирилди.\nДиний таълим маркази\nЎзбекистонинг маданий-диний сиёсатдаги ёндашувларида ҳам сезиларли ўзгаришлар юз бермоқда. Жумладан, Марказий Осиёда азалдан ислом дини маркази бўлиб келган Ўзбекистон мазкур юксак мавқеини тиклашга қарор қилган. Минтақадаги бирорта ҳам мамлакат шу кунгача нуфузли ислом дини мактабини ярата олмади, уламолар тайёрлаш билан шуғулланадиган мутахассислар эса кўпинча бошқа хорижий мамлакатлардан келади. Мажуд шароитдан, минтақа мамлакатларининг бошқалардан фарқли жихатларидан, жумладан, диний сиёсат борасидаги ўзига хос хусусиятларидан келиб чиқиб қаралса, минтақада нуфузли исломшунослик мактабининг яратилиши диний радикал ақидаларнинг тарқалиши билан боғлиқ муайян муаммоларни ҳал этиш имконини бериши мумкин. Шавкат Мирзиёев ташаббуси билан Имом Бухорий номидаги халқаро илмий-тадқиқот маркази, Ислом цвилизацияси маркази ҳамда Ўзбекистон Ислом академияси очилди. Ўзбекистон диний экстремизм ва терроризмга қарши курашда умумий ёндашувлар ва позицияларни ишлаб чиқиш мақсадида кучларни бирлаштириш ғоясини дадил илгари сурмоқда. Шунингдек, БМТ Бош Ассамблиясининг “Маърифат ва диний бағрикенглик” махсус резолюциясини қабул қилиш ташаббуси билан чиқди ва шунга муваффақиятли эришди.\nЎзбекистоннинг маданий-диний марказ рутбасидаги нуфузини мустаҳкамлаш ва уни сақлаб қолишга қаратилган интилишни ватандошларга доир янги сиёсат ҳам тасдиқлайди. Ислом Каримов даврида хориждаги ўзбеклар Ўзбекистон жамиятининг аъзоси сифатида тан олинмаган бўлса, ҳозир бу борадаги ёндашувларда ҳам муҳим ўзгаришлар юз бермоқда. Ўзбекистон Президенти 2018 йилнинг 25 октябрида хорижда яшовчи ватандошлар билан ишлашга оид давлат сиёсатини такомиллаштиришга қаратилган қарорга имзо чекди. “Ватандош” тушунчасининг расмий истилоҳга киритилишининг ўзи Ўзбекистонда улкан ўзгаришлар юз беришидан далолатдир.\nВатандошларни давлат қўллаб-қувватлаши бўйича тасдиқланган чора-тадбирлар, соддалаштирилган тартибда Ўзбекистон фуқаролигини олиш, турли русумдаги кириш визаларини соддалаштирилган тартибда расмийлаштириш, шунингдек, ишга жойлашиш ва бизнес билан шуғулланиш масалаларидаги ортиқча талабларни камайтириш имконини беради.\nВатандошларга муносабатларга оид давлат сиёсатидаги ўзгаришларнинг сабаблари бир неча омиллар билан боғлиқ деб тахмин қилиш мумкин:\nБиринчидан, ҳукумат ватандошларнинг муайян қисми Ўзбекистонга тез-тез келиб туришидан умидвор ва бу туризмнинг ривожига хизмат қилади.\nИккинчидан, юксак малакали ватандошларнинг жалб этилиши, айниқса, иқтисодиётнинг юксак технологияларга асосланган тармоқларида кадрлар танқислиги билан боғлиқ муаммони ҳал қилиш имконини беради.\nУчинчидан, ватандошлар учун қулай шарт-шароитларнинг яратилиши хориждаги таниқли ўзбек тадбиркорлари Ўзбекистонда қўшма корхоналар очиб, қўшимча инвестициялар киритишига хизмат қилади, деган умид бор. Бунда оммавий ахборот воситалари вакиллари – ватандошлар учун тақдим этилаётган алоҳида шарт-шароит Ўзбекистоннинг жаҳон оммавий ахборот воситаларида шаклланиб қолган ҳамон ёпиқ авторитар давлат сифатидаги имижини тўғрилаш ва яхшилашга қаратилган.\nАлбатта, ватандошларга муносабатларга оид янги сиёсатнинг ўрни ва аҳамиятини ҳаддан зиёд оширмаслик даркор, зеро, бундай эзгу ният ҳукумат ғоят катта молиявий маблағлар ажратишини талаб қилади, Ўзбекистондаги иш ўринлари эса ҳаммага етмайди. Шунга қармай, бу борада қўйилаётган дадил қадамлар хорижда Ўзбекистон имижининг сезиларли даражада яхшиланишига олиб келганини алоҳида таъкидлаш даркор.\nВатандош ўзбеклар геосиёсат ишида муҳим механизм бўлиб хизмат қилиши – ҳукумат мазкур омилдан Ўзбекистоннинг минтақадаги нуфузини янада юксалтиришда фойдаланиши ҳам мумкин. Ўзбекистоннинг чет мамлакатлардаги элчихоналари фаол ватандош ўзбеклар билан алоқа ўрнатиш борасидаги ишларини жадаллаштиришга киришди.\nАгар Ўзбекистоннинг хориж ва минтақадаги нуфузини жадал юксалтириш борасидаги саъй-ҳаракатларини муваффақияти дейиш мумкин бўлса, Шавкат Мирзиёевнинг ички сиёсати ва ислоҳотлари анча секинлик билан амалга оширилмоқда. Ягона мақсад йўлида мустаҳкам бирлашган “янги авлод командаси”нинг мавжуд эмаслиги ва эски даврдан қолган амалдорлардан иборат бесунақай давлат аппарати шаклидаги мерос энг дадил ғояларни амалга оширишни ҳам қийинлаштирмоқда. Шавкат Мирзиёевнинг ҳозирча нафақат кучли командаси йўқ – идораларда, шунингдек, муҳим ички сиёсий лавозимларда тез-тез амалга оширилаётган кадрлар ротацияси шундан далолат беради – балки белгиланган аниқ иқтисодий ривожланиш модели ҳам мавжуд эмас. Янги ҳукумат таъкидлаганидек, Ўзбекистоннинг янги йўли Ислом Каримов юритган сиёсатнинг мантиқий давомидир. Ҳақиқатан ҳам, мамлакат ҳали ўтмишдаги протекционизмга тўла барҳам бергани йўқ, либерлизмнинг ғалабаси сифатида Бутунжаҳон савдо ташкилотига (БСТ) аъзо бўлиш ҳам яқин-ўртада амалга ошмайди, шекилли. Айни пайтда, Ўзбекистоннинг янги ҳукумат давридаги ташқи қарзи тобора ўсиб бормоқда. 2018 йил 1 июлдаги маълумотларга кўра, 15,8 миллиард доллар ёки ЯИМнинг қарийб 48 фоизини ташкил қилган. Муқояса учун, Ислом Каримов даврида, 2014 йилда, Ўзбекистон Республикасининг ташқи қарзи 7,8 миллиард долларга ёки ЯИМнинг 13 фоизига тенг бўлган.\nБироқ аҳолининг ўзи ҳам жадал ислоҳотлар ва мамлакадаги янги эпкинларга ҳали тайёр эмасдек. Виртуал қабулхоналар оддий одамларнинг у ёки бу давлат тузилмаларининг бевосита вазифасига деярли алоқаси бўлмаган муаммолари битилган хатларга тўлиб кетган. Айни пайтда, Ўзбекистоннинг ижтимоий соҳадаги катта харажатларини, маҳаллийчилик, таниш-билишчилик, жумладан, турли диний оқимларга мансублик каби ўзига хос жиҳатларини ҳам назардан қочириб бўлмайди. Давлатнинг деструктив жараёнлар устидан озгина бўлса-да назоратни сусайтириши бутун мамлакат бўйича ёмон оқибатларга олиб келиши мумкин.\nЎзбекистоннинг янги сиёсати кўрсатаётган амалдаги самараларга баҳо беришга ҳали эртароқ, лекин бир ҳол аниқ: Ўзбекистонга янги президент сайлангач, Марказий Осиё қайтиб бўлмас жараёнларни бошдан кечирди, минтақанинг ва ундаги жараёнларнинг ҳам ичида, ҳам ташқарисида улкан амалий ўзгаришлар аллақачон бошланди.\nАгар Қирғизистон анча йиллардан буён “демократия оролчаси” сифатида қайд этиб келинаётган ва айни номга ҳамон муносиб бўлиб қолишга ҳаракат қилаётган бўлса, Остона, ҳақли равишда, Марказий Осиёдаги асосий воситачи ва ташаббуслар майдончаси ҳисобланади. Тошкентнинг сиёсати Остонанинг (Нур-Султоннинг) рутбасига соя сола оладими ёки қад этганимиз – юксак “меҳвар” атрофида бирлашиб кетадими? Ҳозирча, Тошкент эски режимга барҳам бериш борасида бош қотирмоқда ва секин-аста ўзини “Марказий Осиёнинг сайёҳлик маркази” ва “минтақанинг ишлаб чиқариш цехи” сифатида намоён этишга ҳаркат қилмоқда. Бироқ фуқаролик секторига қарши жазо чораларининг кучайгани ва сиёсий ислоҳотлар ўтказиш нияти йўқлиги сабабли Қозоғистоннинг имижи сўнгги пайтда сезиларли даражада тушиб кетдики, шунинг ўзи ҳам мазкур икки мамлакатнинг ўхшаш томонларидандир.\nМарказий Осиёда нафақат нуфузли саммитлар ўтказиш имконияти, балки ташқи инвестицияларни жалб қилиш борасида ҳам рақобат давом этмоқда. Бу – табиий, албатта. Сўнгги маълумотларга қараганда, Тошкент бу йўналишда дадил қадамлар ташламоқда – оммавий ахборот воситаларидаги тахминий маълумотларга кўра, Шавкат Мирзиёев президент этиб сайлангандан сўнг ўтган бир ярим йилнинг ўзида бу борада имзоланган турли шартномаларнинг умумий миқдори қарийб 60 миллиард АҚШ долларига етган. Демак, ивестиция муҳитини яхшилаш борасида бошқа мамлакатлар янада жиддийроқ ҳаракат қилиши зарур.


“Локомотив” Белекда машғулотларни давом эттирмоқда (ФОТО) / CHAMPIONAT.asia\n12:20Икарди можароси давом этади. Мауро "Интер" қайдномасига киритилмади 2 12:05"Челси", "Ливерпуль" ва "Ювентус" Тюрам ўғлига қизиқиб қолди 1 11:44Тебас: "Месси - ЛаЛига рамзи" 22 11:29Осиё футболи. Уммон терма жамоасига янги мураббий тайинланди 4 11:10Облак: "Атлетико" учун ҳали вазифа бажарилгани йўқ" 21 10:50Гвардиола: "Мен - VARнинг ишқибозиман" 28 10:42Флорентино Перес ва Сантьяго Солари икки соат дилдан суҳбат қуришди 19 10:30“Бухоро” яна Тошкентда йиғилди 7 10:11Спортчилар ижтимоий тармоқларда 2 09:53Olamsport: Истомин АҚШдаги турнирда иккинчи давра ўйинини ўтказди, ўзбек дербисида Ҳумоюн ғолиб ва бошқа хабарлар 0 09:40Карикатура: “Ювентус”да яна ўхшамаяпти 26 09:25Кьеллини: “Туринда боримизни берамиз” 34 09:20“Бухоро” Раҳматулло Бердимуродов билан хайрлашди 11 09:12Криштиану Роналду: “Менда Чемпионлар лигасининг бешта соврини бор, “Атлетико”да эса ноль” 64 09:05“Ювентус” 0:2 ҳисобида ютқазган вақтида ҳеч қачон еврокубокларнинг кейинги босқичига чиқа олмаган 24\n31 янв 20:56\nТошкентнинг “Локомотив” клуби янги мавсум олдидан иккинчи хориж йиғинини Туркиянинг Белек шаҳрида давом эттирмоқда.\n“Темирйўлчилар” жамоаси Белекда кунига 2 маҳалдан машғулотлар олиб бормоқда. Куннинг биринчи қисмида майдонда машғулот ўталаётган бўлса, тушдан сўнг футболчилар жисмоний ҳолатни яхшилаш учун тренажёр залида шуғулланишмоқда.\n– Машғулотлар кўтаринки руҳда ўтяпти. Барчамиз янги мавсумга астойдил тайёргарлик кўряпмиз. Ҳам жисмоний тикланишга, ҳам тактик жиҳатга урғу берилган машғулотлар ўтказиляпти. Осиё Чемпионлар Лигасининг 1-тур ўйинига ҳам оз муддат қолди. Насиб этса, ушбу ўйинга яхши тайёргарлик кўриб, стартни яхши олишга уринамиз. Бу йил ОЧЛда ҳам муносиб иштирок этишни мақсад қиляпмиз, – деди жамоанинг моҳир ҳимоячиларидан бири Салим Мустафоев.\nТаъкидлаш жоизки, “Локомотив” эртага мазкур йиғин доирасидаги иккинчи ўртоқлик учрашувини ўтказади. 1 февралда жамоамиз Арманистоннинг “Алашкерт” клуби билан баҳс юритади.\nОЧЛ-2019. Хави, Славен Билич ва яқин уч ойда Тошкентга келиши мумкин бўлган бошқа юлдузлар 55\n"Локомотив" гуруҳига плей-оффдан "Ар Райан" чиқди. "Пахтакор" эса "D" гуруҳидан жой олди 46\nАрслонмурод Амонов: "Олдимда бир неча жамоалардан таклифлар бор эди" 5\nЎзбекистон Суперкубоги-2019 ўйини олдидан концерт ташкиллаштирилади, стадионга кириш бепул 39


Улгуржи ва чакана савдо корхоналари дори воситалари ва тиббиёт буюмларини реализация қилади.\nҚонун ҳужжатларида дори воситалари ва тиббиёт буюмлари билан улгуржи ва чакана савдо қилиш соҳасида қандай солиқ имтиёзлари ва чекловлар назарда тутилган?\n– Протез-ортопедия буюмлари, ногиронлар учун мўлжалланган инвентарлар, дори воситалари, ветеринария дори воситалари, тиббиёт ва ветеринария учун мўлжалланган буюмларни реализация қилиш обороти ҚҚСдан озод қилинган (Солиқ кодексининг 208-моддаси 5, 13-бандлари). Дори воситаларини улгуржи ва чакана реализация қилишда бошқа турдаги товарлар бўйича имтиёзлар берилмаган.\nШунингдек қуйидагиларни импорт қилиш ҚҚСдан озод қилинган:\n● дори воситалари, шу жумладан ветеринария дори воситалари;\n● тиббиёт ва ветеринария учун мўлжалланган буюмлар;\n● дори воситалари, шу жумладан ветеринария дори воситалари, тиббиёт ва ветеринарияга мўлжалланган буюмлар ишлаб чиқариш учун қонун ҳужжатларида белгиланадиган рўйхат бўйича олиб кириладиган хом ашё.\nМазкур имтиёз олиб кирилаётган, Вазирлар Маҳкамаси томонидан тасдиқланадиган рўйхат бўйича Ўзбекистонда ҳам ишлаб чиқарилаётган тайёр дори воситаларига, ветеринария дори воситаларига, тиббиёт ва ветеринария учун мўлжалланган буюмларга нисбатан татбиқ этилмайди (Солиқ кодексининг 211-моддаси 6-банди).\nЧекловлар: дори воситалари ва тиббиёт буюмларини улгуржи ва чакана реализация қилиш – лицензияланадиган фаолият тури (ВМнинг 12.05.2017 йилдаги 284-сон қарори). Улар дори воситалари ва тиббиёт буюмларини улгуржи ва чакана реализация қилиш тартиби тўғрисидаги низомларга (ВМнинг 6.04.2017 йилдаги 185-сон қарорига 1, 2-иловалар) мувофиқ реализация қилинади.\nДори воситалари, тиббиёт буюмлари ва тиббиёт техникаси давлат рўйхатидан ўтказилгандан кейин уларни тиббий амалиётда қўллашга рухсат этилади.\nБарча дори воситалари ва тиббиёт буюмлари чекланган савдо устамаларини қўллаган ҳолда (тартибга солинган нархда) реализация қилиниши, ижтимоий аҳамиятга эга бўлганлари эса – қатъий белгиланган нархда сотилиши шарт (31.10.2016 йилдаги ПҚ-2647-сон қарор).


Ёқутистонда авариявий қўнган самолёт йўловчиларининг 13 нафари оғир аҳволда\n11:17 / 19.12.2016 4894\nЁқутистонда ҳарбийлар минган Ил-18 самолёти хавфли қўнишни амалга ошириши вақтида жароҳатланган 23 киши шифохонага етказилган. Уларнинг 3 нафарининг аҳволи жуда оғир, 13 нафари эса оғир ҳолатда. Яна 9 киши шифохонага иккинчи рейс орқали келтирилган.\nСамолётда 32 йўловчи ва экипажнинг 8 аъзоси бўлган. Ҳалок бўлганлар ҳақида маълумот йўқ.\nБортида ҳарбий хизматчилар бўлган самолёт Ёқутистоннинг Булунский туманида, Тикси қишлоғидан 27 км масофада фавқулодда қўнишга мажбур бўлган. Аввалига самолёт қулаб тушгани ва 3 қисмга бўлиниб кетгани ҳамда 33 киши ҳалок бўлгани ҳақида хабарлар берилди. Кўп ўтмай бу ҳодиса авариявий қўниш бўлгани маълум қилинди.\nЁқутистонда ўзбекистонлик танишини ўлдириб, сўнг жасадни печда ёқиб юборди\n9 тонна олтин: Ёқутистонда «ёмби ёмғири»


Ўзбекистонда экрансиз Xiaomi Mi Band фитнес-трекерини 25 доллардан буюртма қилиш мумкин » Ўзбекистон янгиликлари – Zamin.uz\nЎзбекистонда экрансиз Xiaomi Mi Band фитнес-трекерини 25 доллардан буюртма қилиш мумкин\nХитойнинг Xiaomi компанияси ишлаб чиқарган Mi Band фитнес-трекерини Ўзбекистонда сотиб олиш мумкин бўлди, дея хабар бермоқда «Mobinfo.uz».\nУ дунёдаги энг арзон фитнес браслетлардан бири бўлиб, Хитойнинг ўзида 15 доллардан сотилади. Қурилмани компания сайтида буюртма қилиш мумкин. Aliexpress сайтида эса уни 25 долларга харид қилиш мумкин.\nБраслет термопластик материалдан ишланган бўлиб, сенсорли экранга эга эмас. Унда уйқу мониторинги — кишини тез уйқу фазасида уйғотиш функцияси, шунингдек калория, жисмоний фаоллик ва қадамларни ҳисоблаш функциялари мавжуд.\nMi Band’га уланиш учун Android 4.3 ва ундан кейинги версияларда ишловчи смартфон зарур, шунингдек смартфонда Bluetooth 4.0 бўлиши керак. Apple телефонларининг iOS7.1 ва ундан кейинги версияларда ишловчи iPhone 4S ва ундан кейинги моделлари учун дастурнинг бета-версияси мавжуд.\n07:03 Имом Бухорий устозининг илмидаги хатоликни тузатгани ҳақида эшитганмисиз?\n06:04 Ёғ-мой маҳсулотлари нархи асоссиз ошишига қарши қаратилган президент қарори имзоланди\n23:57 AliExpress’дан қандай қилиб Xiaomi Mi5 ва унга аксессуарларни харид қилиш мумкин?\n11:39 Хитойнинг Xiaomi компанияси 6 Гб тезкор хотирали бақувват смартфонни чиқаради\n10:38 Xiaomi смарт-соатлар ишлаб чиқаришини расман тасдиқлади\n12:42 Xiaomi Apple’га тақлид қилувчи компаниялар туфайли харид режаларидан ортда қолмоқда\n16:40 АҚШда Apple Watch ақлли соатларига бир кунда Android Wear соатларининг бир йил давомида сотилганидан кўпроқ буюртма қабул қилинди\n21:06 Xiaomi 1 кунда 2 млндан ортиқ смартфонини сотиб, дунё рекордини ўрнатди\nЁғ-мой маҳсулотлари нархи асоссиз ошишига қарши қаратилган президент қарори имзоланди


HRW: Андижон қирғини учун ҳеч ким жазоланмади - BBC News O'zbek\nHRW: Андижон қирғини учун ҳеч ким жазоланмади\nАндижондаги қонли ҳодисаларнинг 10 йиллиги муносабати билан инсон ҳуқуқларини ҳимоя қилиш халқаро ташкилоти Human Rights Watch ҳисобот чиқариб, АҚШ, Оврўпо Иттифоқи ва бошқа ҳукуматларни қирғин учун масъулларни жавобгарликка тортиш борасида даъватларини қайта бошлашга чақирди.\nHRW ҳисоботида айтилишича, "2005 йил 13 май куни ҳукумат кучлари Андижондаги аксари қуролсиз бўлган минглаб тинч намойишчиларга қарата ўқ очди. Намойишчилар қашшоқлик, ишсизлик ва расмийлар тазйиқларидан шикоят қилиш, шунингдек ҳукуматнинг улар овозига қулоқ тутишини талаб қилиб йиғилгандилар".\n"Қўрқув ҳануз Ўзбекистон аҳолиси устидан ҳукмрондир. Улар шунчаки оғзиларини очганлари учун отиб ташланишларини билиб яшамоқдалар", - дейди ташкилотнинг Марказий Осиё бўйича тадқиқотчиси Стив Свердлов.\nВидеолавҳа шаклида чиқарилган ҳисоботда Андижонлик ҳуқуқ фаоли Лутфулло Шамсиддинов қочишга уринган намойишчиларнинг ҳукумат аскарлари томонидан ўққа тутилганини тасвирлайди.\nHRWга кўра, ҳодисалар оқибатида юзлаб одамлар ўлдирилган бўлса ҳам, ҳукумат фақатгина 187 киши ҳалок бўлганлигини даъво қилган.\nШунингдек, расмийларга кўра, ҳалок бўлганлардан 60 киши намойишчилардан бўлган, қолганлари эса ҳукумат аскарлари томонидан отиб ўлдирилган қуролланган шахслардир.\n"Қирғиндан сўнг Ўзбекистон ҳукумати мустақил текширув ўтказиш учун ҳамма даъватларни рад этиб, ўша кун тарихини қайта ёзиб чиқишга киришди. Расмийлар намойишларда қатнашишда гумон қилинган ва қон тўкилишига гувоҳ бўлган ҳар кимни тазйиқ, ҳибслар ва қийноқларга тута бошлади. Ҳатто мамлакатни тарк этганларни - уларнинг яқинларига босим ўтказиш орқали - чет эллардан қайтариш ҳаракатлари олиб борилмоқда".\n2015 йил бошларида Human Rights Watch Андижон қирғинига гувоҳ бўлган кўплаб шахслар билан суҳбатлашишга муваффақ бўлди. Аксари хорижда яшовчи гувоҳлар Ўзбекистонда қолган яқинлари ва ўзлари ҳам босим остида эканликлари туфайли ошкора гапиришдан ҳамон қўрқишларини айтдилар.\n"Ўзбекистонда қолганлардан баъзилари мамлакатни тарк этган яқинлари террорчи эканлиги ҳақидаги баёнотларга имзо чекишга мажбурланганлар".\nНасиба (исми ўзгаритирилган) - андижонлик қочқинлардан бирининг рафиқаси. Унинг Human Rights Watch га айтишича, ҳодисалардан ўтган деярли ўн йил мобайнида уни ҳар ойда эрининг қаерда эканлиги ҳақида сўроққа тутиб, намойишларда қатнашгани учун жазо сифатида фоҳишаликка мажбурлаш билан пўписа қилганлар.\nНасибанинг илова қилишича, унинг фарзандларини ҳам мактабда "сазойи" қилишган ва тазйиқлар туфайли у уйидан кўчишга мажбур бўлган. Унинг бир қатор эркак қариндошлари ҳибсга олинган. Яна бир яқини эса ўзбек расмийларининг "уни кечирганлари" ҳақидаги ваъдаларидан сўнг мамлакатга қайтганидан бир неча кун ўтибоқ қамоққа ташланган.\nУнинг айтишича, ўша қариндоши ҳибсхонада 20 кун ўтказганидан сўнг оламдан кўз юмган. Унинг жасадида қийноқ излари бор эди, юзлари кўкарган ва қўлидаги бармоқларидан тирноқлари кўчириб олинган.\n"Афғонистон билан чегардош бўлгани учун Ўзбекистон ила ҳарбий ҳамкорлик тарафдори бўлган АҚШ ва Оврўпо Иттифоқи қирғиндан сўнг жазо чоралари киритдилар, аммо кейинчалик бу мавқеъ юмшатилди".\nHRWнинг баёнотига кўра, АҚШ ва Оврўпо Иттифоқини Ўзбекистон ҳукуматини инсон ҳуқуқлари соҳасида аниқ қадамларни қўйиш учун аниқ муддатларни белгилаш ва агарда бундай қилмаса, оқибатларга юз тутиши ҳақида огоҳ бериши керак.\n"БМТнинг Инсон ҳуқуқлари Кенгаши, АҚШ ва Оврўпо Иттифоқи билан биргаликда Ўзбекистондаги вазиятни синчиковлик билан ўрганувчи махсус кузатувчи мавқеъини яратишлари лозим", - дея даъват қилган HRW.\nТуркияда Андижон қирғинининг 9 йиллиги хотирланди


Отанинг фарзандларига ёзган мактуби ҳаммани йиғлатмоқда – Mulohaza.uz\nОтанинг фарзандларига ёзган мактуби ҳаммани йиғлатмоқда\nБолам, менинг тобора инжиқ, серзарда бўлиб бораётганимни кексаликка йўй, энди аввалгидан ҳам сабрлироқ, ҳалимроқ бўлишга ҳаракат қил.\nДастурхон устида азбаройи қувватсизликдан кийимларимга овқат тўкиб юборсам, ғазабланма. Шундай пайтларда болалигингда сенга бирор нима ўргатиш билан ҳеч эринмай, зерикмай машғул бўлган кунларимни, то ухлаб қолгунингча сен яхши кўрган эртакни такрор-такрор айтган кечаларни эсла.\nЯнгича техникаларга нисбатан қарашларим жоҳилликдек туюлса, юзингни четга буриб, масхаралаб кулма.\nБаъзан суҳбатларда сўздан адашсам, унутиб, паришонхотирлик сабаб калаванинг учини йўқотсам, то эслаб олгунимча асабийлашиб кетма. Зотан, ёнимда бўлишинг ва мени тинглай билишинг жуда аҳамиятли мен учун…\nКексалик заифлаштирган оёқларим юришга мадор топа олмаган паллаларда қўлларимдан тут, худди гўдак пайтинг илк қадамларингни ташларкансан, севина-севина қўлчаларингдан ушлаб етаклаганим каби.\nСенинг ёнингда бўлганимда ўзингни хушнуд, хушҳол, кучли ҳис эт. Токи ёнимдалигингда ўзимни хотиржам ҳис қилай, кичкиналигингда менинг ҳаммадан кучли эканимга ишониб овунганинг сингари.\nСени жуда-жуда яхши кўришимни, сенга чексиз меҳр билан боғланганлигимни ёдингдан чиқарма. Доим ҳам ўзингга айтавермасам-да, мени деб қилаётган ҳар бир ҳаракатинг, яхшиликларинг учун ташаккурлар бор кўнглимда. Сенинг ҳаққингга қилаётган дуоларим ҳам ана шу севги ва меҳрга йўғрилган. Бир нарсани эсингда тут – туғилганингдан шу кунгача сен учун нимаики қилган бўлсам, барчасини фақатгина бурч сабабли эмас, Аллоҳ ато этган самимий муҳаббат ва завқ ила бажардим. Уларнинг ҳеч бирида заррача миннат йўқ. Юқоридагиларни эса аҳволимни англатиш учунгина айтдим.\nЭнди мени тушунгандирсан, болам?!\nКўрилган : 1 591\n80 йиллик тўй\nТабиатда неча хил ранг мавжуд?\nШукр қилишимиз учун етарли сабаблар\nЁлғиз аёл ким?


Прописка учун тақдим этиладиган ҳужжатлар сони қисқартирилди\nЎзбекистон фуқароларини доимий яшаш жойи ва вақтинча турган жойи бўйича рўйхатга олиш тартиби тўғрисидаги низомга ўзгартириш ва қўшимчалар киритилди.\nТОШКЕНТ, 30 дек – Sputnik. Ўзбекистонда прописка учун тақдим қилинадиган ҳужжатлар рўйхатидан уй-жой ҳужжатлари чиқариб ташланди. Бу ҳақда Ҳукуматнинг тегишли қарори қабул қилинди.Фуқароларни доимий яшаш жойи бўйича рўйхатга олиш, бекор қилиш ва вақтинча турган жойи бўйича рўйхатга олиш хизматлари миграция ва фуқароликни расмийлаштириш бўлинмалари, давлат хизматлари марказлари ёки Ягона ижтимоий давлат хизматлари портали орқали амалга оширилади.Доимий рўйхатга олиш расмийлаштирилганда QR-код билан ҳимояланган қайд варағи берилади.Фуқаронинг доимий рўйхатга олинишини бекор қилиш асослари белгиланди:Ушбу низом Тошкент шаҳри ва Тошкент вилояти учун татбиқ этилмайди.Эслатиб ўтамиз, сўнгги йилларда Ўзбекистонда прописка тизими тубдан ислоҳ қилинди. Хусусан, 2020 йил 1 апрелдан Тошкент шаҳри ва вилоятида кўчмас мулкка эга бўлишда фуқародан прописка талаб этилмайди. 2020 йил 1 сентябрдан Тошкент шаҳри ва Тошкент вилоятида пропискани онлайн расмийлаштириш мумкин бўлди.Мавзуга оид:\nТОШКЕНТ, 30 дек – Sputnik. Ўзбекистонда прописка учун тақдим қилинадиган ҳужжатлар рўйхатидан уй-жой ҳужжатлари чиқариб ташланди. Бу ҳақда Ҳукуматнинг тегишли қарори қабул қилинди.\nДоимий рўйхатга олиш расмийлаштирилганда QR-код билан ҳимояланган қайд варағи берилади.\nсохта ҳужжатлар асосида рўйхатга олинганлик аниқланганда;\nумрбод озодликдан маҳрум этилганда;вафот этганда.


Салом — суннат, алик — фарз – Yoshlar ovozi\nМуқаддас ислом динимиз барчани ўзаро дўстона муомалада, одоб-ахлоқли ва тарбияли бўлишга буюради. Саломлашиш инсонлар ўртасида дўстлик ришталарини, оқибатни шакллантиради. Ҳар бир мўмин ота-она фарзандига саломлашиш одоби, кимга салом бериш, қандай алик олиш каби энг гўзал тарбияни бериши керак. Саломнинг асл маъноси икки мусулмон кишининг бир-бирининг ҳаққига қиладиган дуоси ва яхши тилагидир.\n“Ассалому алайкум ва раҳматуллоҳи ва барокатуҳ — сизга тинчлик, Аллоҳ таолонинг раҳмат ва баракасини тилайман”, деган маънони англатади. Икки инсон бир-бирига тинчлик-хотиржамлик, раҳмат ва барака тилашида катта ҳикмат бор.\nАждодларимиз саломга катта эътибор қаратган. Мактаб, иш ёки кўчадан уйга кирганимизда, албатта, салом бериб киришни ўргатган. “Ҳатто уйда ҳеч ким бўлмаганида ҳам ичкарига салом бериб киринглар, саломларингизга малоиклар алик олади”, деб уқтирган. Салом Аллоҳ таолонинг ҳукмига итоат эканини ўзимиз мадрасаларда ўқиб-ўрганиб англаганмиз. Нур сурасининг 61-оятида\n“…Бас, қачон уйларга кирсангиз, ўзаро Аллоҳ ҳузуридан бўлган муборак, покиза саломни айтинг”, дейилган. Демак, салом Аллоҳ таолонинг ҳузурида покиза, барокатли сўз экан.\nМусулмонларнинг саломи гўзал одобни билдиради. Уйга кираётганда салом бериш, уйдагилардан рухсат сўраш ҳам катта одобга киради. Калада ибн Ҳанбал ривоят қилади:\n“Расулуллоҳ соллаллоҳу алайҳи васалламнинг ҳузурларига салом бермай, рухсат сўрамай кирдим. Шунда Расулуллоҳ соллаллоҳу алайҳи васаллам “Ортингга қайт ва “Ассалому алайкум, кирсам мумкинми?” деб сўрагин”, дедилар”.\nБугунги кунда ота-оналар бу қоидани биладими? Ота ўтирган бўлса, фарзанд қўлини қовуштириб, отадан ўтиришга изн беришини сўраши зарур. Изн берса ўтиради, дастурхонга дуо қилингач, фарзанд қўлини кўксига қўйиб, бошини бироз эгиб “Бизга рухсатми?” деб ота-она, устозларидан рухсат сўрайди. Рухсат олгач, ўрнидан туради. Бу одоб буюк аждодлардан бизгача омонат бўлиб етиб келди. Уни келажак авлодга хиёнатсиз етказмоғимиз зарур.\nБаъзилар салом беришни камситилиш деб тушунади. Таассуфки, салом бериш Расулуллоҳ соллаллоҳу алайҳи васалламнинг суннати ва у зотга эҳтиромлигини билмайди. Алик олиш вожиб бўлиб, фарз амалдир. Салом бериш бир амр бўлса, жавоб беришнинг масъулияти ундан кўра кўпроқдир. Бир инсон иккинчисига салом берса, у албатта, алик олиши вожибдир. Агар алик олмаса, вожибни тарк қилгани учун гуноҳкор бўлади.\nБугун қучоқлашиб кўришиш қоидаси ҳам эсдан чиқди. Аслида қучоқлашиб кўришишдан қўл бериб, салавот айтиб кўришиш афзалроқ ҳисобланади. Зеро, Аллоҳ таоло “Қачон сизларга саломлашиш(ибораси) билан салом берилса, сизлар ундан чиройлироқ қилиб алик олинг ёки ўша иборани қайтаринг”, дедилар. Бугун кўплар, айниқса, ёшлар ўзаро кўришганда бош уриштиради. Турфа қилиқлар ўйлаб топиб, қўл учи билан номига, эриниб ёки кибр билан кўришади. Бу аслида ўзлигимизни англамаслик, устоз ва ота-оналарнинг эътиборсизлиги, саломлашиш одобларини ўргатмаслиги туфайли пайдо бўлмоқда.\nАйрим ёшлар олдингиздан салом бермай ўтиб кетади. Уларга ибрат бўлсин деб салом берсангиз, ажабланиб, юзингизга қараб, бу одам нега менга салом берди дея таажжуб билан қарайди. Яна салом талаффузини бузиб, “Ассому алайку”, “Сом алайкум”, деб салом беради. Бунинг маъноси эса “Сизга ўлим тилайман” деганидир.\nСаломнинг савоби ҳам кўпдир. Имрон ибн Ҳусайн ривоят қилади: “Бир киши Набий соллаллоҳу алайҳи васалламнинг олдига келиб “Ассалому алайкум”, деди. У Зот алик олдилар ва у киши ўтирганида “Ўн савоб” дедилар. Сўнгра бошқа бир киши келиб “Ассалому алайкум ва раҳматуллоҳ”, деди. Унинг ҳам саломларига алик олдилар. У киши ўтирганидан кейин: “Йигирма савоб”, дедилар. Учинчи киши келиб “Ассалому алайкум ва раҳматуллоҳи ва барокатуҳу”, деди. Унинг ҳам саломига алик олдилар ва у ҳам ўтирганидан сўнг “Ўттиз савоб” дедилар. Ушбу ҳадисдан кўриниб турибдики, саломга ҳам савоб бор экан. Агар бир кунда ўн кишига салом берсак, ўттизтадан бўлса, уч юз савоб олар эканмиз. Саломни чала-чулпа қилсак, унга савоб йўқ.\nБундан ташқари, омонат салом деган тушунча бор. Бу қандай салом? Танишимиз, дўстимиз “Отангга ассалому алайкум”, деб қўйгин деса, худди шунингдек, бошқа бир кишига салом йўлласа, “Фалончи сизга ассалому алайкум деб салом йўллади”, дейилса, бу саломни эшитган киши “Ваалайкум ассалом”, деб жавоб бериши керак. Қандай салом йўлланган бўлса, худди шундай жавоб берилиши зарур. Саломни омонат қилиб олдингизми, уни эгасига етказиш ҳам омонатдир.\nКатталар ёш болаларнинг олдидан ўтганда уларга салом бериб ўтиши суннат ҳисобланади. Анас розияллоҳу анҳу айтадики: “Расулуллоҳ соллаллоҳу алайҳи васаллам ёш болаларнинг олдидан ўтганда уларга салом бериб ўтардилар. У зот доимо биринчи бўлиб салом берардилар”.\nБугун аксариятимиз салом одобига ҳам кибрни аралаштириб, биринчи бўлиб салом бермаймиз. Аликни ҳам кибр билан оламиз. Афсуски, бу шайтоний амаллардир. Яна ёшларда бир қўли билан саломлашиш, қўлни белига қўйиб, нописандлик билан саломлашиш каби ҳолатлар ҳам учрамоқда. Саломлашиш қоидасини билишнинг ўзи ярим тарбиядир. Елкамизда қарз бўлган саломлашиш қоидаларини ёшларга тўлиқ етказиш — катталарнинг, уни ўрганиш — ёшларнинг вазифаси ҳисобланади.\nТошкент вилояти Вақф хайрия ва жамоат фонди\nфилиалининг бўлим бошлиғи\nЭслашгина эмас, англаш ҳам керак\nUstozga ko‘p narsa bog‘liq\nYevropacha futbol o‘ynamaymiz!\n← Жаҳон чeмпионлари болалар билан маҳорат дарсларини ўтказдилар\nUzoqdan suv tashir onam →


Таҳоратсиз бола Қуръони каримни ушласа бўладими? – Alhidoya.uz\nБош саҳифа Бўлимлар Савол-жавоб\nТаҳоратсиз бола Қуръони каримни ушласа бўладими?\nСавол: Ассалому алайкум!\n— Қизим 4-синфда ўқийди, бичимлари кичкина нозик. Ҳозир унга Қуръон ўқишни ўргатаяпман. Таҳорат олишга кичиклиги сабаб эринади, шунга китобни мукаммал таҳорат олмай фақат истинжо қилиб ўқиса бўладими?\nЖавоб: Ва алайкум ассалом!\n— Ёш болаларга таҳоратсиз бўлишса ҳам, Қуръони каримни беришнинг зарари йўқ. Лекин одатланиши учун, таҳорат қилишга буюриб турилади.\nБу мавзуда Мулла Али Қори раҳматуллоҳи алайҳ шундай дейдилар: “Баъзилар таҳоратсиз болага мусҳаф ёки Қуръон ёзилган лавҳни беришни макруҳ кўришган, саҳиҳ сўз шуки, уларга мусҳаф беришнинг зарари йўқ, чунки уларни таҳоратга буюришда ҳараж (қийинчилик) бор” (“Фатҳу бобил иноя” китоби).\n“Фатовои ҳиндия” китобида шундай дейилади: “Таҳоратсиз бўлсалар ҳам, болаларга мусҳаф беришнинг зарари йўқ, мана шу гап саҳиҳдир. “Сирожул ваҳҳож” китобида шундай келган” (1-жилд, “Таҳорат китоби”). Валлоҳу аълам.\nЎМИ Фатво ҳайъати\nКалит сўзлар: ёш боламусҳафтаҳорат\nАқиқа ва ҳайитнинг қурбонлигини битта қилса бўладими?\nИймон иқрор ва тасдиқдан иборат\nМаҳсини замоки бузилганда масҳ тортиш мумкинми?\nИмом-хатиблар томонидан ахлоқий жиҳатдан менталитетга тўғри келмайдиган телесериал ва фильмларни эфирга узатмаслик таклиф қилинди\n«Индонезия овози» радиоканали: Ўзбекистонда Рамазон қандай ўтказилади?\nПрезидент: «Бу соҳада қилаётган ишларимиздан мақсад – исломга эътиқодимизни, аллома боболаримизга ҳурматимизни илм билан билдириш»\nСаҳарликда қандай ҳикмат бор?\nЮртимиз қорилари АҚШдаги масжидда хатми Қуръон ўтказмоқда\nИкки қоримиз Россияга жўнаб кетди


Тараққиёт стратегияси: 46 та туманлараро перинатал марказлари ташкил этилади\n2022 йил 7 январь куни Олий Мажлис Қонунчилик палатаси Фуқароларнинг соғлиғини сақлаш масалалари қўмитасининг навбатдаги йиғилиши бўлиб ўтди.\nХалқ тиббиёт соҳасига қанчалик ишонса, давлатга ҳам шунчалик ишонади\nЖорий йилнинг 23 декабрь куни Олий Мажлис Қонунчилик палатаси Фуқароларнинг соғлиғини сақлаш масалалари қўмитасининг йиғилиши бўлиб ўтди.\nТаъкидланганидек, юртимизда ҳар бир инсон малакали тиббий хизматдан фойдаланиш ҳуқуқига эга эканлиги Конституциямизда ўз аксини топган. Шундан келиб чиқиб, кейинги йилларда мамлакатимизда тиббиётнинг барча бўғинларида тизимли ва кенг кўламли ислоҳотлар амалга оширилмоқда.\nАҳолига нефрология ва гемодиализ хизматини кўрсатиш сифати ошмоқда\nҲозирги кунда республика бўйича 60 та гемодиализ бўлимлари хизмат кўрсатмоқда. Охирги уч йилда гемодиализ ускуналари сони 252 тадан 615 тага етди, туманлараро гемодиализ бўлинмалари ташкил этилди.\nАҳолига тиббий хизмат кўрсатиш борасидаги ишлар муҳокамалар марказида\nОлий Мажлис Қонунчилик палатасининг Фуқароларнинг соғлиғини сақлаш масалалари ҳамда Бюджет ва иқтисодий ислоҳотлар қўмиталари ҳамкорлигида кенгайтирилган йиғилиш ўтказилди.\nДавра суҳбатида қайд этилишича, 2017 йил юртимизда фармацевтика маҳсулотларини ишлаб чиқарувчи 149 та корхона фаолият юритган бўлса, бугунги кунда уларнинг сони 220 тани ташкил этмоқда. 2017 йилда 1,4 триллион сўмга яқин фармацевтика маҳсулотлари ишлаб чиқарилган бўлса, 2020 йилда 2,4 триллион сўмлик миқдорда маҳсулот ишлаб чиқарилган. Бугунги кунга келиб, маҳаллий фармацевтика корхоналари томонидан ишлаб чиқарилаётган маҳсулотлар сони 3532 тага етказилди.\nАлкоголь ва тамаки маҳсулотларининг тарқатилиши билан боғлиқ қандай чекловлар ўрнатиляпти?\nМаълумотларга кўра, алкоголни истеъмол қилиш натижасида ҳар йили бутун дунёда 3,3 миллион одам ҳаётган кўз юмади. 20-39 ёшдаги одамлар орасида барча ўлимнинг тахминан 13,5 фоизи алкоголь истеъмоли билан боғлиқ. Ҳар 6 сонияда тамакидан тахминан битта одам, ҳар йили 65 000 бола иккиламчи тамаки тутуни таъсирига боғлиқ касалликлардан ҳалок бўлади.\nБерилган таклифлар қонун лойиҳасида акс этмоқда\nБугун Олий Мажлис Қонунчилик палатаси Фуқароларнинг соғлиғини сақлаш масалалари қўмитасининг кенгайтирилган йиғилишида “Алкоголь ва тамаки маҳсулотларининг тарқатилиши ҳамда истеъмол қилинишини чеклаш тўғрисида”ги қонун лойиҳаси атрофлича муҳокама қилинди.


Microsoft компанияси ўзининг биринчи моноблоки Surface Studio’ни тақдим қилди. Қурилманинг ўзига хос жиҳати кўрсатиш қобилияти 4500 га 3000 пиксел бўлган 28 дюймли сенсор экрани ҳисобланади. Бу ҳақда 26 октябрда бўлиб ўтган тақдимотда компания вакиллари маълум қилишди.\nЯнги қурилманинг яна бир жиҳати 1,3 мм қалинликдаги хромланган рамкаси бўлди. Microsoft муҳандислари ғояси бўйича, рамка экранга тўғридан қаралганда йўқолиши ва моноблокни "пикселлардан иборат вараққа" айлантириши керак. Қурилманинг қалинлиги 12,5 мм ни ташкил қилади.\nКомпанияда таъкидланишича, қурилма экрани яратилган LCD-дисплейлар ичида энг юпқаси ҳисобланади. У 13,5 млн пикселга эга ва бу кўрсаткич 4К-телевизорлар бозоридаги мавжуд исталган дисплейдан 63 фоизга кўпроқни ташкил қилади.\nҚурилманинг барча деталлари ўрнатилган алоҳида корпуснинг ичида 4 ядроли Intel Core i7 процессори, DDR4 стандартидаги 32 Гб тезкор хотира, Nvidia GTX 980M видеокартаси ва 2 Тблик SSD-диск жойлашган.\nҚурилманинг дастлабки нархи 2999 долларни, максимал нархи эса 4199 долларни ташкил қилади. Microsoft қурилманинг қимматлигини у матн, тасвир, видео ва 3D-графика билан ишловчи профессионалларга мўлжаллангани билан тушунтирган.\niMac Microsoft Surface Studio


Сульшер: "МЮ кейинги мавсумда ҳам ЕЧЛда ўйнаса фантастик иш бўларди" / CHAMPIONAT.asia\n20:18Италия. "Ювентус" - "Верона". Таркиблар билан танишинг 1 20:11Шота Арвеладзе: "Ҳали кубок баҳсларида ғалаба қозонишга интилишимиз керак" 6 20:10"Ростов" - "Тамбов". Асосий таркиблар эълон қилинди 5 20:04"Пахтакор" - 12 карра Ўзбекистон чемпиони! 23 20:00Зинедин Зидан: "Моуриньо ҳақидаги гаплар мени ташвишга солаётгани йўқ" 3 19:57Coca Cola Суперлигаси. “Сўғдиёна” ўз уйида “Навбаҳор” билан дуранг ўйнади 66 19:55Coca Cola Суперлигаси. “Металлург”ни мағлуб этган “Пахтакор” муддатдан аввал чемпионга айланди 62 19:40Рожерс – АПЛда "Тоттенхэм"ни кетма-кет 6 учрашувда ютган 3-мураббий бўлди 2 19:20МЮ собиқ футболчиси Sky Sports телевидениясида ишлайди 1 19:05АПЛ. Кейннинг голи "шпорлар"ни мағлубиятдан сақлаб қола олмади. "Манчестер Сити" ва "Эвертон" уйда, "Норвич" сафарда ўйнамоқда (онлайн ҳисоб) 31 18:40Каспер Дольберг 70 минг евролик соат туфайли "Ницца"да ўйнашдан бош тортмоқда 4 18:12АПЛ. Тез орада бошланадиган 3та ўйиннинг асосий таркиблари билан танишинг 8 17:52"Бавария" - "Кёльн". Таркиблар маълум 4 17:31Бугун "Ростов" ўйнайди. Шомуродов ўйиндан олдинги фикрларини билдириб ўтди 14 17:07Бугунги Милан дербисига аталган карикатура 3\nСульшер: "МЮ кейинги мавсумда ҳам ЕЧЛда ўйнаса фантастик иш бўларди"\n01 апр 19:45\nТеглар : Манчестер ЮнайтедОле-Гуннар Сульшер\n"Манчестер Юнайтед" бош мураббийи Оле-Гуннар Сульшернинг айтишига кўра, жамоа ЕЧЛ йўлланмасини қўлга киритиши фантастик иш бўларди.\n"Жамоанинг ЕЧЛга чиқиши, трансфер кампаниясини ўзгартирадими? Бу саволга кўп бора жавоб берганман. "Манчестер Юнайтед" ва бизнинг тарихимиз, маданиятимиз, потенциалимиз барчага қизиқ. Шу боисдан футболчилар бизнинг жамоага ўтишни исташади.\nЕЧЛга чиқиш жамоа учун фантастик иш бўларди. МЮга келганимда жамоа ЕЧЛ учун йўлланма берадиган поғонадан 11 очко ортда эди. Энди эса шу поғонадамиз. Олдиндаги 7 ўйинни ҳам юқори кайфиятда ўтказишимиз керак. Албатта, шу учун жонимизни берамиз", - деди Сульшер.\nМЮ собиқ футболчиси Sky Sports телевидениясида ишлайди 1\nАПЛ. Кейннинг голи "шпорлар"ни мағлубиятдан сақлаб қола олмади. "Манчестер Сити" ва "Эвертон" уйда, "Норвич" сафарда ўйнамоқда (онлайн ҳисоб) 31\nМЮ футболчиси клуб билан шартномани узайтирмасдан "Барселона"га ўтиши мумкин 4\nГвардиола фаолиятидаги энг қийин рақибни айтди 35


МОВИЙ ГУМБАЗ – Казимов В.А. "Смысл жизни"\nБотир Саидович Акбаров\nТошкент шаҳар умумий овқатланиш Бошқармасида\nтурли лавозимларда, шунингдек Яккасарой туманидаги\n«Юлдуз» кафесида директор бўлиб ишлаган.\nМен шаҳар марказидаги «Мовий гумбаз» («Голубые Купола») кафесига мудирлик қилган кезларим эди. Умумий овқатланиш бошқармаси бошлиғи Қўшаков Маъмуржон ака мени чақириб, Тошкент шаҳар ижроқўми раиси Воҳид Охунович Козимов «Мовий гумбаз»ни чет эллик сайёҳлар келиб овкатланадиган, ўзбек миллатига хос тарзда безаб, кўзни қувонтирадиган, ҳам замонавий, ҳам минг йиллик тарихимиз, ўтмишимизни эслатиб турувчи кўринишга келтириб таъмирлашни тавсия этганликларини айтди.\n«Малика» фабрикасига қарашли кичик цехга борсам, базадан матолар келишини бир-икки ой кутиш керак экан. Шунда мен Янгийул шаҳар маиший хизмат комбинати директори бўлган дўстимга ўзидаги Самарқанд миллий орнаментлар туширилган духобасидан ёстиқ, кўрпача тиктириб беришини илтимос қилдим. Кейин тарихий музейларга бориб, ўйма ганчкорлик усулида ясалган стол-стулларни ахтара бошладим. Маъқул келганларини ясаттириш учун катта маблағ керак, бундай маблағ эса трестимизда йўқ эди. Мен Бешёғочдаги бадиий билим юрти директори бўлган ўртоғимга учраб мақсадимни тушунтирганимда, у билим юрти битирувчилари ясаган стол-стуллар, ҳар хил безак кашталар, панно, қўлда чизилган портрет расмлар таҳланиб ётган омборхонасини очиб: «Истаган буюмларингни ошхонангга танлаб, бепул олиб кетишинг мумкин», – деди. Дўстим Эркинжонга беғараз ёрдами учун миннатдорчилик билдириб, сўзана, гиламча, сўнгра бошқа анжомлар қатори – дутор, танбур, ғижжак, чилдирма, найларни топиб, ошхона деворларига осиб ўрнатиб қўйдик.\nОшхонамизнинг кираверишига ўймакорлик усулида ясалган катта столга Қўкчадаги керамика заводида сиёҳдонни ўзимнинг чизмам асосида ясаттириб, сопол печларда қиздириб тайёрлатиб, унга товус патлари билан безатилган хаттотлик қаламларини солиб қўйдик. Барча ишлар кўнгилдагидек бўлганидан хурсанд трест бошқарувчимиз озода, шинам безатилиб, қайта таъмирланган чойхонамизга Воҳид Охуновични таклиф қилдилар. Воҳид Охуновични бошларида Марғилон дўппи кийган, оқ яктак, белида водий чорсиси, оёқларида хром махсилик йигитлар қўлларида ош солинган риштон сополли лаганларда кутиб олганларида, беихтиёр ижроқўм раисининг кўзларида қувонч ёшларини кўриб, меҳнатимиз зое кетмаганини билдик…\nБеназир, талабчан Воҳид ака Козимов ҳақидаги хотираларимдан яна бир- иккитасини эсга тушади. Улар ҳафтанинг шанба-якшанба кунлари шаҳарнинг исталган озиқ-овқат дўконлари, умумий овқатланиш корхоналарига «рейдлар» ўтказиб, қўққисдан шахсан ўзлари келиб, у ердаги тозалик-санитария\nқоидаларига амал қилиш тартиби, ҳаттоки, музлатгич ичини очиб, қайси озиқ-овқат маҳсулотлари ўзаро мутаносиб тахланганлигини, яроқлилик муддатини, ҳидланмаганлигигача текширар эдилар. Мен аввалги Фрунзе (ҳозирги Яккасарой) тумани умумий овқатланиш трестига қарашли «Юлдуз» ошхонасида раҳбарлик қилган кезларим район партия қўмитаси биринчи котиби Санобар Аҳраловна Хўжаева, райижроқўм раиси Булутбек Бекмирзаев, трест бошлиғимиз Қўшоқов Маъмур акалар Воҳид Охунович топшириғига биноан ошхонамизга ташриф буюришлари хабарини олдик. Тезда эртанги ташрифга тайёргарлик кўриб, жойларни сарамжон-саришта қилдик. Биз барча ишчи-ходимлар билан кираверишнинг олди қисмларини тозалаб, йўлларга сувлар сепиб, икки қаватли кафенинг иккинчи қаватидаги бир хонага меҳмонлар учун тушлик ҳозирлаб қўйдик. Тушлик пайтида етиб келган Санобар опа ва ҳамроҳларни зинадан иккинчи қаватга кузатаётганимда у йўлаклар олдига арча дарахтини экишни тавсия қилди. Чунки Тошкент шаҳар ижроқўми раиси Воҳид Охунович Козимов шаҳарда ёппасига ободанлаштириш – кўкаламзорлаштириш тадбирларини ўтказиб, манзарали дарахтлар: арча, каштан буталари, гуллар эктираётган, замонавий фавворалар қуриб, хиёбонлар барпо эттираётган кезлар эди.\nМеҳмонларни тушликка таклиф қилиб жойлаштирдиму, катта кўчадан ўтаётган бир ерковлагични тўхтатиб, йўл четида олти жойда чуқур қаздиртирдим. Арчани «Ботаника» боғидан хат- ҳужжат қилиб олиб келишга бир ҳафта кетади, нима қилиш керак? Ўйлаб-ўйлаб, аэропортга кетаверишдаги «Самарқанд» чойхонаси олдида қурилиш бўлаётган жойдаги арчалар ёдимга тушиб қолди. Тезда ўша ерга бориб, олтита катта арча дарахтларни таг-томири билан кавлатиб олиб юк машинасида ошхона олдига келтирдим. Тайёрлаб қўйилган чуқурларга уларни ўтқазиб, ён-атрофини текислаб, сувлар сепиб қўйдиртирдим.\nБир соатдан сўнг пастга тушган Санобар опа бошчилигидаги туман раҳбарлари, худди эртакдагидек, катта-катта арчалар ям-яшил бўлиб савлат тўкиб турганига ишонқирамай, ҳайратланиб қолишди. «Ўртоқ ижроқўм раиси, ишни, буйруқни бажаришни мана шу Ботир Саидовичдан ўрганишимиз керак», – деб мени елкамга уриб, мақтаб қўйдилар…\nАкадемик С.А. Азимов ва В.О. Козимов фарзандларининг тўй маросимидаги\nтабрик сўзлари. Тошкент, 1980 йил.\nЯна ўзим эшитган, билган воқеалардан бири. Чилонзор туманидаги Ҳасан Охун аканинг катта ошхонасига Козимов келиб қолиши мумкинлиги хабарини эшитадилар. Катта жамоа шанба куни ошхонани ёпиб, «санитарный день» эълон қилишиб, барча ерни чиннидек тозалаб, сарамжон-саришта қилиб, ювиб-артириб қўядилар.\nЯкшанба куни кутилганидек, узун-қулоқ хабарлар тўғри чиқиб, шаҳар ижроқўми раиси ошхонага кириб келадилар. Барча ишчи-ходимлар дазмолланган оппоқ халат, оқ қалпоқда. Барчанинг «медосмотр» китобчаларини бирма-бир текширган Воҳид Охунович ошхонанинг катта музлаткичини очадилар. У ердаги гўшт-ёғ маҳсулотларининг қай тартибда жойланганлигини текширадилар. Озиқ-овқат маҳсулотларини музлатгичда ёнма-ён туриш қоидасини текширадилар. Сут ва хом гўшт маҳсулотларни бирга ёнма-ён сақлаш мумкин эмаслигини кўрсатадилар. Хом маҳсулотларни ва олов тегмаган «қовурилмаган» егуликларни истеъмол қилишга тайёр маҳсулотлар билан бирга сақлаш мумкин эмаслигини эслаб ўтадилар. Ошхона ходимлари ижроқўм раиси озиқ-овқат маҳсулотларининг ёнма-ён туриш қоидаси ва уларни музлатгич ичида қай қай тарзда жойланиши лозимлигини нақадар яхши билишини кўриб, ҳайрон бўлишади. Сўнгра, мева-сабзавот омборини кўздан кечирадилар. Барча ер кўнгилдагидек тоза. Ҳеч қандай эътирозга ўрин йўқдек. Улар текширувга ўта пухта тайёргарлик кўришганини билиб қолиб, Воҳид Охунович ўз ташрифларини ошхона мудирига кимдир етказганини сезиб қоладилар. Лекин бу ҳақда уларга лом-лим демадилар.\nБир пайт улар: «Қани, битта стул олиб келингларчи, анави шифтга ўрнатилган «вентилятор»нинг паррагидаги чангни текширингларчи», – деб қолдилар. Ошхона мудири стул қўйиб, паррак устида бармокларини юргазиб, қўлини кўрсатган эди, бармоқларида бир энлик чанг кўринади. Воҳид Охунович туман раҳбарлари ва ошхона директори Ҳасан Охунга қараб: «Агар вентилятор парраги ишлаб туриб айланганида, хўрандаларнинг еб турган овқатига тушадиган чангнинг ичидаги микроблардан нечта одам заҳарланади, ҳеч ўйлаб кўрганмисизлар?!» – деб, биз билан ҳайрлашиб, ўз хизмат автомашинасига ўтириб кетиб қолдилар. Раҳматнома эшитамиз деб бир кун мижжа қоқмай ишлаган туман раҳбарлари ва Ҳасан Охун бир муддат карахт ҳолда оғизларини очганча туриб қолишади…\nҲудди шундай раиснинг «рейди» энди Чилонзордаги Анваржон аканинг гастроном дўконига уюштирилади. Якшанба куни бамайлихотир тушлик қилиб, чарчоқни босиш учун бир-икки пиёла ароқ ичиб ўтирган Анвар аканинг хонасидаги телефон қўққисдан жиринглаб, ҳозир дўконига Воҳид Охунович Козимов кетганлиги хабари уни эсанкиратиб қўяди. У сапчиб ўрнидан турадию, оғзига бир кафт қуруқ қора чойни солади, зора ароқнингароқнинг ҳиди йўқолса ва шу ҳолида дўкон залига чиқсаки, Воҳид Охунович пештахталар олдида айланиб юрган эканлар. Улар «Ароқ-вино» бўлимида тўхтаб, рўпарадаги пештахтани ёпиб турган кир-чир матога кўзи тушиб қолади. Ўша даврда ароқ-вино қатъий фақат соат 11:00 дан сўнг сотилиши шарт эди. Шу сабабли спиртли ичимликларни харидорлардан беркитиб турувчи очилиб – ёпиладиган парда бўлар эди. Ҳудди шу йиртиқ-чиртиқ парда , қорайиб, ташлаб юбориладиган аҳволда экан.\nВоҳид Охунович дўкон мудирига уни ечиб, ўзига ўраб беришни буюрадилар. Анвар ака: «Хўп бўлади», – деб, ранги ўчиб пардани ечади ва «Ҳозир қоғозга ўраб олиб чиқаман», – дея, ўз хизмат хонасидаги хотинининг буйруғига асосан олинган катта янги оқ чет эл дастурхонини қоғозга ўраб олиб чиқадида, ижроқўм раисининг ҳайдовчисига: «Воҳид Охунович сўрасалар берасиз, агар мабодо эсларидан чиқиб сўрамасалар, бу мато сизга, машинангизнинг лой-пойини артиб юрарсиз, мен розиман», – деб тутқазиб юборади.\nЭртасига ҳар галгидек душанба куни шаҳарнинг «разборка»га чақирилган умумий овқатланиш корхоналари раҳбарлари, савдо-сотиқ дўконлари мудирлари, ижроқўм раиси ўринбосарларидан иборат катта йиғилишда кечаги шанба- якшанба куни қўлга киритилган «трофей»лар: учи синган чойнак- пиёла, ликопча, қийшайган қошиқ-вилкалар Президиумдаги катта столда жойлашган эди. Раҳбарлар кетма-кет турғизилиб, ўзларига тегишли анжонларни олган ҳолда танбеҳ эшитиб, сўнгги бор огоҳлантирилдилар.\nНавбат Анвар акага келади. У ўрнидан туриб, ўз тақдири-азалини кутиб, нигоҳини кеча шофёрга тутқазган ўроқлик қоғоз ўрамига қаратади. Юраги сесканиб кетади, вужудини қалтироқ босади. Воҳид Охунович савдо қоидалари бузилаётганлигини, ҳаридорлар дилини оғритадиган ишлар бўлаётгани, камчиликлар камаймаётганини таъкидлаб, бунинг яққол далили сифатида шаҳримизнинг энг йирик «Гастрономи»даги аҳвол, «ароқ-вино» пештахтасини беркитиш учун мўлжалланган парданинг кирлигини кўриб қўйинглар дея, ўрамни очиб, тик турган ҳолда уни ёйган мажлис раиси не кўз билан қарасинки, қора, кир-чир мато яп-янги дастурхонга айланиб қолибди. Мажлисдаги икки юздан ортиқ одамлар гап нимадагилигини англамай турганида, Воҳид Охунович: «Анваржон, сиздай уддабуронни ҳали-ҳануз кўрмагандим, мажлисдан чиқиб кетинг, кўзимга энди кўринманг», – деб, қолган «гуноҳкорлар» ишини муҳокама этиб, мажлисни давом эттирган эканлар…\nТошкент шаҳар Киров (ҳозирда Юнусобод) тумани ошхоналар трестининг бошлиғи Ҳамид Каримович менга бир пайтлар айтиб берган воқеа бундай бўлган эди. Воҳид Охунович иштирокидаги навбатдаги «рейд» бизнинг туманда бўлиб ўтади. Ошхона ва кафеларнинг элга хизмат кўрсатиш маданияти, озодалиги билан танишиш учун у киши тўсатдан келадилар. Бир кафеда ёш официантни ёнларига чақириб, йигитдан «бифштекс» билан «рамштекс»нинг фарқи нимадалигини сўрайдилар. Бу савол ёш официантни эсанкиратиб қўяди. У саволга жавоб тополмади ва уялиб, ўзини йўқотиб қўяди. Воҳид Охунович вазиятни тушуниб, меҳрибон ота сифатида ўртага илиқлик киритиб, шундай дейдилар: «Сиз ҳаётингизни шу касбга боғлар экансиз, юқори профессионалликка интилишингиз керак. Пазандаликни, таомлар технологиясини, мазали овқатлар сирларини ўрганиб олинг. Мана шу менюдаги таомларни тайёрлашни ипидан-игнасигача батафсил ўргана бошланг. Келажак ҳаётингизда қайси касб эгаси бўлишингиздан қатъи назар, иш сирларини жуда яхши ўқиб-ўрганиб, унинг нозик томонларидан хабардор бўлишингиз шарт».\nБу воқеани эшитиб мен Воҳид Охуновичнинг кенг қамровли илми, фаросати, маданияти, меҳрибонлигидан ҳайратга тушдим. Бизнинг туманда ишлайдиган қариндошлари Раънохондан Воҳид Охуновичнинг касблари ҳақида сўрадим. Эшитган жавоб мени ҳайратда қолдирди: во ажаб, Воҳид Охунович темир йўл транспорти институтини битириб, касблари темирйўл транспорти муҳандиси экану, пазандаликдаги «рамштекс» билан «бифштекс»ни фарқини ҳам билар эканларда, қойил.


Ўзбек тили » Страница 67 » Хоразм вилояти ҳокимлиги\nХоразм вилояти ҳокимлиги » Ўзбек тили » Страница 67\nУрганч тумани “Ғалаба” қишлоғи худудидан фуқаро Сафаров Даниярга “Гузаллик салони, этикдузлик устахонаси ва тикучилик цехи” қуриш учун ер майдони ажратиш тўғрисида\nФайлни юклаб олиш: 433k.pdf [156,67 Kb] (Юклаб олишлар сони: 8)\nУрганч тумани “Чаккашоликор” қишлоғи ҳудудидан фуқаро Уразметова Зумрадхонга “Автомобиль эҳтиёт қисмлари дўкони ҳамда сервис хизмати кўрсатиш шохобчаси” биноси қуриш учун ер майдони ажратиш тўғрисида\nФайлни юклаб олиш: 432k.pdf [153,47 Kb] (Юклаб олишлар сони: 9)\nУрганч тумани “Ғойбу” қишлоғи ҳудудидан “Нодир Идеал Савдо” масъулияти чекланган жамиятига “Темир бетон ва қуриқ шпаклёвка ишлаб чиқариш цехи” қуриш учун ер майдони ажратиш тўғрисида\nФайлни юклаб олиш: 431k.pdf [155,04 Kb] (Юклаб олишлар сони: 8)\nМарказий банк Хоразм вилояти бош бошқармаси бошлиғи У.Жуманиязов АТБ “Микрокредитбанк” Шовот филиали биносида 22 июнь куни соат 10.00 дан жисмоний ва юридик шахслар билан банк хизматлари бўйича сайёр қабул ўтказашини маълум қилади.\nЎзбекистон Республикаси Вазирлар Махкамасининг 2019 йил 11 июндаги “Ўзбекистон Республикаси Хукуматининг айрим қарорларига ўзгартириш ва қўшимча киритиш тўғрисида”ги 478-сон қарорининг ижросини таъминлаш тўғрисида\nФайлни юклаб олиш: 430k.pdf [476,79 Kb] (Юклаб олишлар сони: 7)\nЯнгибозор тумани марказида “Намунавий обод маркази” ташкил қилиш тўғрисида\nФайлни юклаб олиш: 429k.pdf [134,89 Kb] (Юклаб олишлар сони: 11)\nЎзбекистон Республикаси Президентининг 2019 йил 7 июндаги “Ўзбекистон Республикаси ахолисига ахборот -кутубхона хизмати курсатишни янада такомиллаштириш тугрисида”ги ПҚ-4354-сои карорининг ижроси хакида\nФайлни юклаб олиш: 428k.pdf [311,3 Kb] (Юклаб олишлар сони: 19)\nБоғот туманида ғўза парваришини тизимли ташкил этилиши натижасида ғўзаниниг илк куртаклари кўриниш берди. Шу муносабат билан Боғот тумани ҳокими О.Холбоев бошчилигида мутасаддилар “Исломбек Искандар” фермер хўжалиги аъзоларига вилоят ҳокимининг совғаларини топширишди. Жорий йил Боғот туманида 6435 гектар ер майдонига пахтанинг “хоразм 150” ва “Бухоро 102” навлари экилди. Пахтани экиш 21 мартдан ташкил қилинган эди. Фермер хўжалиги аъзолари агротехника чораларини оқилона олиб борди. - Туманимизда пахта экишни кластер тизимига ўтдик. Хар гектарга 400 кг фосфорли ўғит билан экиш бошланди. Пахта униб чиққандан сўнг биринчи култивацияда хамма майдонга карбомид ўғитини бердик. Култивация, чуқур юмшатиш, суспензиялаш ва бошқа агротехник тадбирларни ўз вақтида сифатли амалга оширилиши натижасида юқори хосил олишни хамда давлатга 19700 тонна пахта топшириш режамизни ошириб бажаришни ният қилганмиз, - дейди Боғот тумани ҳокимининг қишлоқ ва сув хўжали масалалари бўйича ўринбосари эрназар Худайберганов. Хоразм вилояти ҳокимлиги Матбуот хизмати\nВилоятда заргарлик соҳаси ривожланади\nЗаргарлик санъати жуда қадимий тарихга эга. Унга инсоният ерда яшашни бошлаган даврдаёқ асос солинган. Заргарлик санъати миллий-бадиий маданият тарихининг ажралмас қисми бўлиб, у халқнинг олис ўтмишидаги олий мақсадларини ўрганишда ёрдам беради. Зийнат буюмлари ҳунар эгаларининг маҳоратидан, маълум давр иқтисодий ва ижтимоий шарт-шароитларидан, маъдан ва тошларга ишлов бериш техникасидан ҳимоя қиладилар, заргарлар ясаган буюмлар улар яшаган давр санъатининг услубий усусиятларини ўзларида намоён этадилар.\nЎзбекистон Республикаси Президентининг 2019 йил 18 майдаги ПФ-5721-сонли “Ўзбекистон Республикасида заргарлик тармоғини жадал ривожлантириш чора-тадбирлари тўғрисида”ги фармони қабул қилинди.\nУшбу фармонга асосан мамлакатимизда заргарлик саноатини янада ривожлантириш, сифатли ва рақобатбардош заргарлик маҳсулотларини ишлаб чиқаришни кенгайтириш, шунингдек ушбу тармоққа чет эл инвестицияларини фаол жалб қилиш борасида чора тадбирлар белгиланган.\nЎзбекистон Республикаси Вазирлар Махкамасининг 2019 йил 6 июндаги “Ташки савдо операциялари буйича тўлов интизомини мустахкамлашга оид ташкилий чора-тадбирлар тўғрисида”ги 464-сон карорининг ижроси хаўида\nФайлни юклаб олиш: 427k.pdf [289,87 Kb] (Юклаб олишлар сони: 8)


Марсдаги қум тепаликлар ғайритабиий тарзда ҳаракатланадими?\nҚизил сайёра юзасида қум тепаликлар шамол таъсирида аста-секинлик билан ҳаракат қилади. Лекин Ердаги қум барханлари ҳаракатида иштирок этмайдиган омиллар ҳам уларга таъсир кўрсатади, дея хабар беради rambler.ru нашри.\nОлимлар НАСА Mars Reconnaissance Orbiter (MRO) ёрдамида тўпланган маълумотлардан фойдаланиб, қарийб 500 та алоҳида-алоҳида қум тепаликлари ҳаракатини кузатдилар. Ушбу қум тепаликлари ҳаракатини ўрганган тадқиқотчилар Марсдаги шамол ва қум ўртасидаги ўзаро таъсирни Ердаги ўхшаш вазияти билан солиштиришга муваффақ бўлишди.\n«Марсдаги шамол қуввати сайёра юзаси бўйлаб катта миқдордаги қум тепаликларни кўчириш учун етарли эмас, – деди Аризона университети (АҚШ) сайёрашуноси, янги тадқиқот бош муаллифи Мэттью Хойнацки. – Марсдаги қум тепаликларнинг бир мавсумда Ердагилари босиб ўтадиган масофага силжиши учун икки йил вақт керак бўлади».\nХойнацки ва ҳамкасблари тадқиқотларда Қизил сайёра юзасининг MRO аппаратидаги HiRISE борт камераси ёрдамида олинган батафсил суратларидан фойдаланишди. Архив ва замонавий суратларни бир-бири билан таққослаган олимлар қум тепаликлар силжишини кузатиб, уларнинг ҳаракатланиш тезлигини аниқлашга муваффақ бўлишди.\nОлинган натижалар Марсда қум тепаликларнинг ҳаракатланиш жадаллиги Ердагилари силжиши тезлигининг фақат кичик қисминигина ташкил этишини кўрсатди. Сиртнинг баъзи жойларида - масалан, Улкан сирт, Геллеспонт тоғлари ва North polar ergs, деб номланган ҳудудида - қумлар тезроқ суръатларда ҳаракат қилиши эса энг кутилмаган натижа бўлди, дейиш мумкин. Олимлар мазкур аномалия турли юзалардаги мавжуд жойлар баландлиги ва ҳароратининг ўзгариши билан боғлиқ, деб ҳисобламоқда. Бу омил Ердаги қум тепаликларининг ҳаракатланиш тезлигига ҳеч қандай таъсир қилмайди, демоқда тадқиқотчилар.


16 август 2020, Тошкент вақти: 00:25\n"Кўназар саховатли боғлари" боғи\nФарғона вилоят, Ўзбекистон туманидаги “Кўназар саховатли боғлари” фермер хўжалиги раҳбарининг айтишича, туман ҳокими ўтган йили боғдорчилик учун ўзи ажратган ерни тортиб олиб, 300 гектар ери бўлган бошқа фермерга қўшиб берган.\nОлимжон Усмоновнинг айтишича, унинг “Кўназар саховатли боғлари” фермер хўжалиги 24 гектар ерга 77 миллион сўмлик бодом, ёнғоқ, гилос, олма, шафтоли, ўрик кўчатлари ўтқазган эди.\nТуман ҳокими 2019 йилнинг апрелида фермерни огоҳлантирмасдан, унга ҳеч қандай билдирув бермасдан ерини захирага қайтариш ҳақида қарор чиқарди.\nТуман маъмурий суди ва вилоят маъмурий суди апелляция инстанцияси ҳоким қарорини ўз кучида қолдирди.\nЎзбекистон туман ҳокими бу борада Озодлик билан гаплашишни истамади.\nЎзбекистон туманидаги “Масъули чашма” чорвачиликка ихтисослаштирилган фермер хўжалиги 2018 йил 10 сентябрда туман ҳокимининг 2249 сонли қарори билан “Кўназар саховатли боғлари” боғдорчилик фермер хўжалигига айлантирилди.\nТуман ҳокимининг бу қарорига ўн мулозимдан иборат туман ҳокимлиги ҳузуридаги ер участкалари бериш масалаларини кўриб чиқиш бўйича комиссиянинг хулосаси асос бўлган.\n"Кўназар саховатли боғлари" боғига ер ажратиш ҳақида комиссия хулосаси\n“Кўназар саховатли боғлари” боғдорчилик фермер хўжалиги иш бошқарувчиси Олимжон Усмоновнинг айтишича, ҳоким қарори чиққанидан сўнг, улар астойдил боғ қилишга киришган:\n24 гектарга қарийб ўн мингта уч йиллик кўчат экдик.\n- Боғдорчиликни ривожлантириш ҳақидаги президент қароридан сўнг, биз чорвачиликдан боғдорчиликка ихтисослаштириш ҳақида ҳокимга ариза ёздик. Комиссия кўриб чиқди, маъқуллади, ҳоким қарор чиқарди. Қўлни шимариб ишга киришдик. 24 гектарга қарийб ўн мингта уч йиллик кўчат экдик. Ҳар бир кўчатни 8 минг сўмдан сотиб олдик. Кўчатнинг ўзига 77 миллион сўм сарфладик.\n"Кўназар саховатли боғлари" боғига ер ажратиш ҳақида туман ҳокими қарори\nОлимжон Усмоновнинг айтишича, 2019 йилнинг апрелида ер захирага олиб қўйилганини унинг ери қўшиб берилган бошқа фермердан эшитган:\n- Бизнинг ҳеч нарсадан хабаримиз йўқ, солиғини тўлаб деҳқончилигимизни қилиб ётганимизда нариги фермер хўжалиги раҳбари келиб, бу жой бизга ўтди, бўшатиб қўйинглар, деяпти. Ўшанда билдик. Ҳеч қандай огоҳлантириш бўлмаган, ҳеч қандай ариза олинмаган.\nШундан сўнг фермер хўжалиги ҳокимнинг қарорини Ўзбекистон туман маъмурий судига берди. Суд ҳокимнинг қарорини ўз кучида қолдирди:\nҲоким ўз қарорини ўзи бекор қилар экан, нима учун боғдорчилик учун қарор чиқарди?\n- Ҳокимнинг бундай қарори чиқиши учун ёки фермер хўжалиги раҳбарининг аризаси бўлиши керак ёки суднинг қарори бўлиши керак. Ҳоким ниманидир асос қилиб кўрсатиши керак, бу нарса йўқ. Ҳоким ўз қарорида биз фермер хўжалигини бориб текширдик, деяпти. Аслида текшириш бўлгани йўқ. Бизнинг бу даъволаримизни суд инобатга олмади. Вилоят маъмурий суди апелляция инстанцияси ҳам ҳоким қарорини ўз кучида қолдирди. Ҳоким ўз қарорини ўзи бекор қилар экан, нима учун боғдорчилик учун қарор чиқарди, нима учун бизни шунча сарф-харажатга куйдирмоқда?\nМазкур иш билан яқиндан таниш, суд мажлисларида қатнашган фермер вакилининг айтишича, ҳоким ерни ғайриқонуний тарзда захирага олган:\n“Биринчидан, ҳоким ерни захирага олишдан олдин фермерни хабардор қилмаган ва асос ҳам кўрсатмаган.\nИккинчидан, адвокатимиз ҳокимнинг ерни захирага олиш ҳақидаги қарорига протест киритишни сўраб, прокуратурага ариза берганмиз. Лекин прокуратура судга беринглар деб қайтариб берган. Ўша пайтда ерга даъвогар бўлган "Қораёзбобо" фермер хўжалиги ҳам учинчи шахс сифатида кириб, прокуратурага ҳокимнинг “Кўназар саховатли боғлари”га ер бериш ҳақидаги қарорини бекор қилиш ҳақида протест келтиришни сўраган. Буни қарангки, суд жараёни давом этаётган пайтда, бу қонунан мумкин эмас, прокуратура судга протест киритяпти. Қоида бўйича бу ҳозир судда кўриляпти деб аризасини қайтариб бериш керак эди. Лекин прокуратура протестни судга киритиб юборган. Ваҳоланки бу суд жараёнининг учинчи шахс бўлган "Қораёзбобо" фермер хўжалигига умуман дахли бўлмаган.\nУчинчидан, ҳокимнинг ерни захирага олиш қарорида фермер хўжалигининг эски номи, яъни “Масъули чашма” фермер хўжалиги номи ёзилган. Ҳоким қарорида “Кўназар саховатли боғлари” номи йўқ.\nТўртинчидан, фермердан ҳам бир камчилик ўтган. Фермер хўжалигини расмийлаштирганда кадастр шартномаси қилмаган. Суд ҳозир ўшани ҳам ернинг олиб қўйилишига асос қилиб қўшяпти. Аслида эса, бу фақат фермернинг хатоси эмас. Туман ҳокими қарор чиқаргандан кейин кадастрга ҳам шартнома қилиш масъулиятини юклайди. Кадастр эса шартнома қилдирмаган. Фермернинг шундай шартнома қилиш кераклигига ҳуқуқий билими етарли бўлмаган. Лекин туман ва вилоят маъмурий судлари буни хатолик деб турибди.\nВа бешинчидан, бу ҳолат фермер ерининг олиб қўйилиши учун махсус уюштирилган деган шубҳага олиб келяпти. Бўлмаса ўша фермернинг 300 гектар ери бор, ўзига тўқ, шу ҳудудда қўли анча жойга етадиган фермер ҳисобланади. Кичик фермернинг 24 гектар ерини олиб қўйиш учун шунақа ўйинлар қиляпти, деган гумон бор".\nОзодлик бу масалага муносабат олиш мақсадида Ўзбекистон туман ҳокими Қаҳрамон Жўраев билан боғланди. Озодлик мухбири ўзини таништириши билан ҳоким "мен штабдаман" деди-да, алоқани узиб қўйди. Ҳоким билан қайта боғланишнинг имкони бўлмади.\nЎзбекистон президенти Шавкат Мирзиёев сўнгги йилларда боғдорчиликни ривожлантириш ва қишлоқ хўжалигида экспорт салоҳиятини яхшилаш учун бир неча қарор қабул қилди.\nЖорий йилнинг апрелида президентнинг фармони билан Қишлоқ хўжалиги вазирлиги ҳузурида Боғдорчилик ва иссиқхона хўжалигини ривожлантириш агентлиги ташкил этилди ҳамда унинг асосий вазифалари белгиланди.\n10 декабрь куни президент "Мева-сабзавотчилик ва узумчилик тармоғини янада ривожлантириш, соҳада қўшилган қиймат занжирини яратишга доир қўшимча чора-тадбирлар тўғрисида"ги фармонни қабул қилди.\nМақола эълон қилингач, 7 январда "Қораёзбобо" фермер хўжалиги ижрочи раҳбари Р.Юсуповдан қуйидаги мактуб келди. Матн таҳрирсиз берилмоқда, муаллиф имло ва стилистикаси сақлаб қолинди:\n2019 йил 15 апрел кунги туман хокимининг оптималлаштириш карори билан мазкур 27 гектар чорва ери туман хокими захирасига кайтарилган. Бу ер тендерга куйилган ва орадан 4 ой утиб утказилган тендерда 3-4 та фермер катнашиб, «Кораёзбобо» фх бу ерни ютиб олган. Яьни биз ерни зурлик билан тортиб олиб куймаганмиз. Чунки бизни фермада 800 бош наслли корамол булиб, хар бир шартли бош молга 50 сотихдан, жами 291 гектар экин ери ажратилиши шарт эди (наслчилик фермер хужаликларида хар бир шартли бошга 50 сотихдан, оддий чорва фермерларга 30 сотихдан бериш кузда тутилган). Лекин утган 15 йил давомида бизнинг «Кораёзбобо» наслчилик фх даги чорва бошига етарли микдорда ер ажратилмаган, чорва йуналишига факат 162 гектар ер берилган, холос. Колган 129 гектар ерни эса бизга ажратиб бермасдан келган. Вахоланки, биз «Нестле-Швейцария» компаниясига хар йилда 1500-1800 тонна сут топшириб келамиз, 110 нафар кишлок ахолиси ишлаб оиласини бокиб келмокда. Фермеримиз тугрисидаги видеолавхани илова киламан.\n«Куназар саховати боглари» фх ни мазкур 27 г чорва ерини балл-бонитети 73 бал эканига карамасдан хокимият 10.09.2018 й кунги карор билан «сув таъминоти ёмон ва белгиланган максадда фойдаланиш имкони йук» деган сохта хужжатларга асосан бог йуналишига айлантирган булиб, бу карор вилоят хокимлиги томонидан тасдикланмаган. Чунки бу карор ноконуний асослар билан чикарилгани сабабли (фермернинг ерлари сув таъминоти энг юкори даражада экани тугрисида «Сух-Яккатут» сув истеъмолчилари уюшмаси маьлумотномаси илова килинади) уни бекор килиш тугрисида Фаргона вилоят прокурори 31.03.2019 й куни Такдимнома киритган, туман прокурори эса 26.10.2019 й куни Протест киритган (илова килинади). Ер кодексини 44-моддасида ерларни бошка тоифага утказиш учун ундан эски максади йулида фойдаланишни имкони колмаган холлардагина рухсат берилади.\nТуман хокими мазкур Такдимнома ва Протестга асосан узининг 10.09.2018 йил кунги 2249-сонли бог йуналишига айлантириш тугрисидаги карорини бекор килишга мажбур булган. Бу орада туман маъмурий судида даъвогар «Куназар саховатли боглари» фх нинг жавобгар Узбекистон туман хокимига нисбатан 2019 йил 15 апрел кунги 1736-сонли собик «Максули чашма» (хозирги номи «Куназар саховати боги» фх) ерини туман хокимлиги захирасига олиш тугрисидаги карорини бекор килиш тугрисидаги даъвоси куриб чикиб, рад килинган. Вилоят маъмурий суди бу карорни кучда колдирган. Яьни судлар «Куназар саховатли боглари» (эски номи «Максули чашма» фх)нинг ерларини туман хокимлиги захирасига олиб куйиш карорини конуний деб топган. Чорва ерларидан максадсиз фойдалангани, корамоллари йуклиги, чорва ерини сохта хужжатлар билан бог йуналишига айлантиргани, ер ижарасини узок муддатга ижарага олиш шартномаси тузмагани, ерга булган эгалик хукукини давлат руйхатидан утказмагани, ерга нисбатан конуний хукукларга эга эмаслиги ва бошка сабабларга кура (суд карорлари илова килинади).\n«Кораёзбобо» наслчилик фермер хужалиги ижрочи рахбари Р.Юсупов, 2020 йил 04 январ


Келажакда инсон физиологияси қандай ўзгаришларга учрайди? - Zamin.uz\nКелажакда инсон физиологияси қандай ўзгаришларга учрайди?\nБир неча йил аввал Барби қўғирчоғининг муқобили (реал одам пропорциясида) муаллифи, рассом Николай Ламм келажак одамлари ҳақидаги бир қатор эскизларни чоп этди. Вашингтон университети генетик мутахассиси Алан Квон билан ўтказилган ҳисоб-китобларга асосланиб, у инсон кўриниши 100 минг йилдан сўнг қандай ўзгаришини тахмин қилди. Унинг айтишича, бош мия ҳажми ортади. Келажак одамларининг кўзлари катта, бурун тешиклари кенг ва териси тўқ рангда бўлади. Буларнинг ҳаммаси кам ёритилган, нафас олиш учун нисбатан яроқсиз ва Қуёшнинг ултрабинафша нурларидан яхши ҳимоя қилмайдиган атмосферага эга бошқа сайёраларнинг гипотетик эгалланиши натижаси ҳисобланади.\nЛаммнинг тахмини – у ёки бу даражада илмий асосга эга фаразлардан бири. Айримларнинг таъкидлашича, инсон бош мияси ҳажми катталашади. Бошқалар эса тананинг керак бўлмайдиган баъзи қисмлари йўқолиб кетишини тахмин қилмоқда (масалан, ақл тиши). Яна бир тахминларга кўра, инсон танасида компютер моделлари нормал ҳолатга айланади.\nЗамонавий одам қандай йўналишда ривожланишини олдиндан айтиш қийин. Олимларнинг бир қисми Дарвин таълимотига асосланиб замонавий одам эволюцияси аллақачон тугаган деб ҳисобламоқда. Одамларнинг юқори ҳаракатчанлиги, тиббий ва ижтимоий тузилмаларнинг ривожланганлиги – буларнинг барчаси табиий танланиш ролини камайтиради. Генетика фанлари доктори, профессор Стив Жонснинг айтишича, ривожланган мамлакатлардаги одамларнинг мутлақ кўпчилиги репродуктив ёшгача умр кўраётгани кучлиларнинг “яшаш учун кураш” принципига ўрин қолдирмайди.\nБироқ бошқалар ҳатто эволюциянинг бундай механизми ўз долзарблигини йўқотмаслигини таъқидламоқда. Масалан, одамлар ҳаёт давомида кўп бора дуч келувчи оммавий юқумли касалликларга қарши иммунитетни шакллантиришда. Тадқиқотларнинг кўрсатишича, улар алоҳида популяцияда ҳаракат қилади – масалан, баланд тоғ ҳудудларига ёки соғлом бўлмаган замонавий парҳезга мослашишда.\nНорвегия табиий ва техник фанлар институти олимлари 1975 йилдан 2014 йилгача бўлган вақтда тўпланган 186 давлатга тегишги маълумотларни таҳлил қилди. Уларнинг хулосаларига кўра, ушбу давр мобайнида Ер юзи аҳолиси ўртача 1,3 фоиз баландлашган ва вазни тахминан 14 фоиз ортган. Биологик кўрсаткичларнинг ортиши билан бирга, энергияга бўлган талаб ҳам ортган – 6,1 фоиз (кунига 2615 килокалорий). Шунингдек, уларнинг таъкидлашича, Ер юзи аҳолиси сони кўпайибгина қолмай, уларнинг озиқ-овқатга бўлган эҳтиёжи ортишини ҳам эътиборга олиш лозим.\nОдамлар бўйи баландлашаётганининг эҳтимолий сабаблардан бири улар яшаётган муҳит ва овқатланиш шароитининг яхшиланишидир.\nКелажакда одамлар бош мияси ҳажмининг катта бўлиши ҳақидаги тахминлар ҳақиқатдан узоқ бўлиши мумкин. Мадисондаги Висконсин университети олими доцент Жон Хокснинг таъкидлашича, қадимги инсонлар қолдиқларини ўрганиш натижасида одам бош мияси ўтган 20 минг йил давомида ўртача 10 фоиз кичрайгганини аниқлаган. Кичрайиш эркакларда ҳам, аёлларда ҳам бир хил бўлган. Олти минг йил аввалги одам қолдиқларини ўрганган Хитой олимлари ҳам худди шу хулосага келган. Буни замонавий одамларнинг тахминан 10 минг йил аввал яшаган аждодлари гавдаси катта бўлганлиги билан изоҳлаш мумкин.\nБуни қандай тушуниш керак? Тахминлардан бирига кўра, оптималлаштириш содир бўлган – кўп энергия сарфланувчи ва катта ҳажмга эга мия кундалик ҳаётда одамга керак бўлмай қолган ва унинг ҳажми эволюция давомида кичрайган. Унинг ҳажми ва ақллиик даражаси ўртасида боғлиқлик йўқлигини ҳисобга олсак, инсоният ақлсиз бўлиб бормаяпти.\nАйримларининг таъкидлашича, тананинг керак бўлмайдиган баъзи қисмлари йўқолиб кетиши мумкин (масалан, ақл тиши). Тахминларга кўра, улар замонавий одамларнинг аждодлари рационида қаттиқ егуликларнинг кўп бўлгани учун керак бўлган. Кейинчалик овкатланиш тартибининг ўзгариши, егуликларга термик ишлов бериш, уларни кесиш имкониятининг пайдо бўлиши билан бунлай тишларга бўлган эҳтиёж аста-секин камайиб борган.\nТасдиқланмаган маълумотларга кўра, ҳозир ер юзи аҳолисининг учдан бир қисмида ақл тиши чиқмаяпти. Австралиялик олимлар бир неча йил олдин ўтказган ҳисоб-китоблар эволюция давомида жағ тузилишининг ўзгариши унинг кичрайишига ҳам сабаб бўлганини кўрсатди. Унинг кичрайиши келажакда бутунлай йўқ бўлиб кетишини билдирадими? Бу тананинг бошқа ишлатилмайдиган қисмлари, масалан оёқ бармоқлари жимжилоғида ҳам содир бўлиши мумкинми?\nАслида керакмасдек кўринган тана қисмлари муҳим функцияларни бажариш билан боғлиқ бўлиши мумкин. Оёқдаги жимжилоқ оёқ кафти суякларининг давоми бўлиб, у ҳаракатланган вақтда мувозанатни сақлашга ёрдам беради. Йел университетининг эволюция бўйича биологи Стивен Стернснинг таъкидлашича, фойдасиз деб ҳисобланган кўричак овқат ҳазм қилиш учун фойдали бўлган бактериялар учун “қўшимча захира” вазифасини бажариши мумкин.\nАммо тананинг айрим қисмлари, масалан ақл тиши деярли керакмасдек кўринса ҳам, у йўқ бўлиб кетишини билдирмайди. Стэнфорд университети генетиги Барри Старнинг таъкидлашича, оёқдаги жимжилоқни ишлатмасак бу ўз ўзидан ДНК ва организм биологик тузилиши ўзгаришига сабаб бўлолмайди. Улар редукцияга учраши мумкин, бироқ кўпайиш ва ривожланишга халал бермаса, мавжуд бўлишда давом этади. «Замин» янгиликларини «Вконтакти»да кузатиб боринг\n14-10-2019, 11:16, Ҳаёт тарзи\n29-07-2019, 00:20, Ҳаёт тарзи\nОлимлар инсон қачон чинакам равишда улғайишини аниқлашди\n1-04-2019, 21:00, Ҳаёт тарзи\n3-03-2017, 10:20, Ҳаёт тарзи\nЯнгиликлар » Ҳаёт тарзи » Келажакда инсон физиологияси қандай ўзгаришларга учрайди?


Шу пул ҳалолми\n23:43 / 27.09.2017 | Davron | 2535\nАссалому алайкум! Мен бир куни дўстим билан бозорга бордик. Мақсад дўстим доллар сотиб олмоқчи эди. Шу пайт рус миллатига мансуб икки киши келди. Корейс тилини билмаганлиги сабаб биздан доллари борлигини ва уни кореа вони алмаштирмоқчилигини айтди. Шу пайт мен долларини мен олдим. Албатта шахобчадаги нарх билан бир хилда сотиб олдим. Шунда дўстим долларни шахобчадан 1140дан сотиб олди мен эса рус йигитдан 1115дан сотиб олдим. Шу пул менга халолми? Илтимос шу масалада маслахат беринглар.\nВа алайкум ассалом! Қилган ишингиз сарфга кўра туғри бўлган. Яъни савдолашиб олган бўлсангиз жоиз. Фақат алдов бўлмаган бўлиши шарт. Инсон ўша топаётган пули нима мақсадда топилаётганлигига қараши керак. Агар топган молини яхшилик йўлига сарфлаб, Аллоҳнинг розилигини топишга ҳаракат қилаётган бўлса, бу тўғри ниятдир. Бошқа ниятда топилаётгани ҳаммаси бекордир. Бир дўстимиз ҳикоя қилади: Ҳиндистон сафарида юрганимда бир дўконга кирдим. Бизнинг диёримизда камёб бўлган бир материалга кўзим тушди. Уни бир ҳинд аёли сотиб олаётган эди. Шошилиб ундан сотиб олмоқчи бўлдим ва “менга ҳам ўлчанг” дедим. Шунда сотувчи “Афсус, бу охиргиси эди, бошқа қолмади” деди. Мен бироз ноқулай ҳолатга тушдим. Шу вақт ҳалиги ҳинд аёли мени ўзга юртдан келганлигимни кўриб, ўзи сотиб олган материални қўлимга тутқазди ва “Сиз меҳмон кўринасиз, мен шу ерликман. Яна келганида олавераман, шуни сиз олинг” деди. Мен “Ўзингизга ҳам керакдир, мен бошқасидан оларман” десам “Сизга ёрдамим тегса беҳад хурсанд бўламан. Менга олган нархимни беринг” деди. Пулини сўрасам дўкончи айтган нархдан анча арзон айтибди. Буни ўша дўконда ишлаб юрганлардан нархини қанча эканлигини сўраганимдан кейин билдим. У аёл бошқа дин вакиласи бўлсада шу қилган ишини ҳали хануз унутолмай Аллоҳдан у аёлни ҳидоятини сўраб дуо қиламан. Аслида бу мўмин-мусулмонлар хулқланиши керак бўлган хулқдир. Бу Расулуллоҳ соллаллоҳу алайҳи васалламнинг хулқларидир, саҳоба розияллоҳу анҳумларнинг хулқларидир. Шу хулқ ила дунё мусулмон бўлган эди. Валлоҳу аълам!\nТухум ва сут\nБалиқ овлаш ҳукми.\nИмтихондан пул учун ўтиб бериш


Сингапур: тиббиёт ходималарининг ҳижобда ишлашига рухсат берилади | Azon.uz - Ахборот-таҳлилий портал\n890 11:40 31.08.2021\nАйни пайт Сингапур соғлиқни сақлаш тизимида мусулмон ходималарнинг ҳижобда ишлашига рухсат йўқ, бироқ бу тақиқ ноябрь ойидан бекор қилинади. Бу ҳақда мамлакат бош вазири Ли Сянь Лун маълум қилди, дея хабар бермоқда The Straits Times нашри.\nУшбу қарор тиббиёт секторида меҳнат қиладиган етти минг муслимани қўллаб-қувватлаш мақсадида қабул қилинган.\n«Умуман олганда, мусулмонлар жамоаси ҳукуматнинг форманинг дунёвий бўлиши кераклиги ҳақидаги позициясига тушуниш билан ёндашади. Бироқ бизнинг миллий ва диний жамоалар бўйича сиёсатимиз уларнинг эҳтиёжларини эътиборга олиши зарур», – деди бош вазир.\nЛи Сянь Лун ҳижоб муслималар эътиқодининг муҳим қисми эканлигини, охирги йилларда расмий учрашувлар ва иш жойида рўмолли аёллар сони кўпайганини айтиб ўтди. Ҳукуматнинг ҳижоб ҳақидаги қарори фақатгина соғлиқни сақлаш секторига тегишли. Бошқа соҳаларда диний мансубликни билдирмайдиган форма кийиш мажбурлигича қолмоқда.\nСингапур тиббиёт Тиббиёт ходимлари ходим ходимлар Ҳижоб рухсат Махсус\n1365 18:05 02.12.2021\nСингапурда 16 яшар ўқувчи масжидларга ҳужум қилмоқчи бўлган\n1093 08:40 28.01.2021\nСингапур коронавирусга қарши эмлаш жоизлиги тўғрисида фатво чиқарди\n1568 13:05 20.12.2020\n2444 10:30 04.12.2020\n1852 21:05 02.12.2020


Интернетда Тошкент метроси учун тайёрланаётган янги вагонлар сурати пайдо бўлди - Автомобильные новости UZ - Скачать музыку бесплатно новинки музыки 2016-2017\nИнтернетда Тошкент метроси учун тайёрланаётган янги вагонлар сурати пайдо бўлди\nFacebook ижтимоий тармоғидаги «Водители Ташкента» гуруҳида янгиланган вагонлар суратлари жойлаштирилди. Бу вагонлар Тошкент метрополитенининг «Ўзбекистон» йўналиши учун тайёрланмоқда. Toshkent Metropoliteni томонидан UZ24 сайтига маълум қилинишича, Тошкент йўловчи вагонларни таъмирлаш заводи Тошкент метрополитени буюртмасига асосан метро вагонларини капитал таъмирдан чиқармоқда. Қайд этилишича, олтита вагон таъмирлаш учун ажратилган. Капитал таъмирдан кейин вагонлар нафақат янгиланган ташқи кўриниш, балки янги ички дизайнга ҳам эга бўлади. Электр, пневматик ва механик ускуналар ҳам тўлиқ янгиланади. Ёнғин хавфсизлигини таъминлаш мақсадида салонда ёнмайдиган материаллардан фойдаланади, шунингдек автоматик ёнғин ўчириш тизими ўрнатилади. Вагонлар оқ-кўк рангаларга бўялиб, вагоннинг ён қисмида қалин қизил чизиқ ҳам бўлади. Ушбу вагонлардан фойдаланиш муддати 15 йилга чўзилади. Пойтахт метроси вагонларини модернизация қилиш ишлари 2013 йилда бошланган. 2015 йилдан метрополитеннинг «Чилонзор» йўналишида янги вагонлар таркиби синов учун ҳаракатланишни бошлаган эди. Аҳоли бу вагонларни «Ер остидаги Афросиёб» деб атаганди. Таъмирдан чиқарилган вагонлар қачондан йўлга чиқиши ҳақида аниқ маълумот берилмаган. Лекин бу 2016 йилнинг биринчи ярмида рўй бериши айтилган. Таъмирлаш ишлари давом этмоқда Манба: Kun.uz - деб хабар бермоқда Carzone.uz нашри.


Бир жонни ўлдириб қўйиб, у ҳақда ихтилофга тушганингизни эсланг. Аллоҳ сиз беркитган нарсани чиқарувчидир. Бақара 72.\nҲа, Бану Исроил ўз ичидан бир одамни ўлдириб, айбни бир-бирига ағдариб, босди-босди қилиб, қотилликни беркитиб юбормоқчи бўлган эди. Жиноятчи қавм ишни ўз қаричи билан ўлчаган эди. Улар устиларида ҳар бир нарсани билувчи, ҳар бир нарсага қодир – Алийму Қодир сифатига эга бўлган Зот – Аллоҳ таоло турганидан ғофил эдилар. Мана, энди Ул Зот Бану Исроилга айбларини юзларига солиб, бўлиб ўтган ишларни улар инкор қила олмайдиган тарзда айтиб бермоқда. Аллоҳ таоло уларга хитоб қилиб:\n«Бир жонни ўлдириб қўйиб, у ҳақда ихтилофга тушганингизни эсланг», – демоқда.\nЯъни «Сизлар бир одамни ўлдириб қўйдингиз. Сўнгра «Уни сен ўлдирдинг, мен ўлдирганим йўқ» қабилида иш тутиб, қотилни яширмоқчи, азобдан сақлаб қолмоқчи бўлдингиз. Лекин\n«Аллоҳ сиз беркитган нарсани чиқарувчидир».\nЯъни «Аллоҳ сиз беркитиб, биров билмасин, деб уринган ҳар бир нарсани юзага чиқарувчи, ошкор қилувчидир. Жумладан, ушбу қотилликни содир этган шахсни ҳам. Сиз ўзаро ихтилоф қилиб, тан олмай, беркитиб юбормоқчи бўлсангиз-да, барибир Аллоҳ қотил ким эканини юзага чиқарувчидир».\n2- 127. Эсла, вақтики, Иброҳим билан Исмоил Байтни..\n2- 131. Ўшанда Робби унга: «Мусулмон бўл!» – деган..


Хабар берилганидек Владимир Жириновский 2-3 ноябрь кунлари Ўзбекистонда бўлди. У Бухорога ташрифи давомида мамлакатимизОАВ вакилларига эксклюзив интервью берди, дея хабар бермоқда EVERYDAY.UZ мухбири.\n– Бизнинг қадимий цивилизация марказларидан бири бўлган Бухоро шаҳрига сафаримиз таассуротларга бой ва мароқли бўлди.\nТаъкидлаш жоиз, Ўзбекистон ва Россия муносабатлари кейинги йилларда жадал ривожланиб бормоқда. Бунда икки давлат раҳбарларининг ўзаро мулоқотлари чоғида эришилган келишувлар муҳим роль ўйнамоқда.\nСиёсий, дипломатик, ҳуқуқий соҳадаги, маданий-гуманитар алоқаларни ҳар томонлама ривожлантириш икки томон учун ҳам манфаатли. Бунда парламентлараро мулоқот бирламчи омил бўлмоғи даркор. Шу маънода, Давлат думаси ва Ўзбекистон парламенти, улардаги қўмиталар ҳамда тузилмалар ўртасида яқин муносабатлар қарор топишидан манфаатдормиз. Бу кўплаб муаммолар, экология масалаларида ҳамкорликни мустаҳкамлаш, иқтисодий алоқаларни ривожлантириш имконини беради. Бизнинг ташрифимиз ҳам парламентлараро мулоқотлар ривожига хизмат қилади.\nМамлакатларимизнинг таълим соҳасидаги ҳамкорлигида янги саҳифа очилди. Тошкентда Россиядаги қатор олий ўқув юртларининг филиаллари ташкил этилиб, улар республикангиз учун зарур бўлган мутахассис кадрлар тайёрлаш, илмий салоҳиятни оширишга муносиб ҳисса қўшмоқда.\nБугун иқтисодий, маданий-гуманитар алоқаларни ҳар томонлама изчил йўлга қўйиш зарурлигини ҳаётнинг ўзи тасдиқламоқда. Россиянинг қатор минтақалари Ўзбекистон вилоятлари билан, жумладан, Владимир шаҳри Бухоро шаҳри билан шу йўналишларда биродарлик ришталарини боғлагани бизни қувонтирмоқда. Бу алоқаларни шаҳарлар, қолаверса, туманлар кесимида ҳам йўлга қўйиш лозим.\nЎзбекистон иқтисодиёти жадал суръатлар билан ривожланаётганини таъкидлашни истардим. Бунда кичик бизнеснинг ўрни бор. Биргина Бухоро вилоятида ҳунармандлик фаол ривожланаётганини кўрдик. Ҳунармандлик марказлари ва устахоналарда ёшлар катталар ёнида туриб, тажриба ўрганаётганига гувоҳ бўлдик. Улар эртага уста бўлиб шаклланиб, ота-боболари ишини давом эттиради. Хусусий секторда банд аҳоли фаровон яшайди, янги иш ўринлари кўпаяди. Қолаверса, ҳунармандлик маҳсулотлари, ипак гиламлар, заргарлик маҳсулотлари ва бошқалар шаҳрингизга келаётган сайёҳларни қизиқтиради.\nБухоро туризм салоҳияти билан ажралиб туради, шунга яраша хизмат кўрсатиш ҳам яхши йўлга қўйилган. Биргина мисол, делегациямиз қўним топган “Азия Бухара” меҳмонхонасида хизмат сифати Европа даражасида. Анъанавий ўзбек таомлари, гастрономия масаласига ҳавас қилдик.\nМен россиялик сайёҳларга Европа ва бошқа минтақалардан кўра Ўзбекистонга, унинг қадимий шаҳарларига сафар қилишни тавсия қилган бўлардим. Негаки, бу ерда туристларни қизиқтирадиган барча нарса бор. Хавфсизлик, тўкинлик, меҳмондўстлик, тарихий обидалар ва ҳоказо.\nБухоро ҳақидаги таассуротларимиз жуда ҳайратли. Турли миллат вакиллари аҳил яшаётгани, конфессиялараро ҳамжиҳатлик, бағрикенгликка гувоҳ бўлдик. Шаҳар кўчаларида ёшлар, катта ёшли кишилар биз билан саломлашди, биргаликда суратга тушишга таклиф қилишди. Рус тилида бемалол мулоқот қилишганини айтмайсизми? Яна шаҳар кўчаларининг тоза-озодалиги бизнинг эътиборимизни тортди.\nБухоро тарихий-меъморий обидаларга бой гўзал шаҳар. Биз шаҳарнинг янги қисмида амалга оширилаётган ишларни ҳам кўрдик. Хуллас, Бухоро айни пайтда замонавий, бунёдкорлик кўлами кенг шаҳар экан.\nЎзбекистон Россиянинг Марказий Осиёдаги муҳим ҳамкори. Бизнинг стратегик шеригимиз бўлган Ўзбекистон халқингиз ишончини қозонган қатъиятли ва кучли етакчи Шавкат Мирзиёев раҳбарлигида ҳар жиҳатдан ривожланган давлатлар қаторидан муносиб ўрин олади, албатта. Янги босқичга кўтарилаётган ҳамкорлигимиз ҳам ана шу мақсадга хизмат қилади.


Журналистни ёмонотлиқ қилишдан ким манфаатдорлигини ўйлаб кўринг – Алламжонов | Qalampir.uz\nЖурналистни ёмонотлиқ қилишдан ким манфаатдорлигини ўйлаб кўринг – Алламжонов\nЖамият\t08 Август 10:36 7216\nХабарингиз бор, кеча, 7 август куни ижтимоий тармоқрларда QALAMPIR.UZ Бош муҳаррири ўринбосари Феруза Нажмиддинова ҳақида бўҳтон ва туҳматдан иборат видео тарқатилди. Ушбу видео аввал Нажмиддинованинг суратлари жойлаштирилиб, сўнг Olmazor city ҳудудидаги уйларнинг бири болконида содир бўлган эркак ва аёл ўртасидаги ишқий муносабат тасвирлари билан монтаж қилинган. Унда ушбу видео қаҳрамони бўлган аёл гўё QALAMPIR.UZ журналисти Феруза Нажмиддинова экани айтилади.\nЖурналистга нисбатан уюштирилган туҳмат бўйича Миллий масс-медиани қўллаб-қувватлаш ва ривожлантириш жамоат фонди Васийлик Кенгаши раиси Комил Алламжонов муносабат билдирди.\n“Журналистларга босим ўтказишнинг энг жирканч усулларидан бири интернет тармоғида уюштирилган тазйиқ бўлиб қолмоқда. Одатда бундай усулдан ножоиз ёки ноқонуний ишлари журналистик суриштирувга тушганлар фойдаланади.\nБунинг йўли оддий: ёлғон қанчалик даҳшатли бўлса, унга ишониш шунчалик осон. Тармоққа қинғир фейк жойланиб, ёлғоннинг тўлақонли тарғиботи бошланади. Мақсад – журналистларни қўрқитиб, уларни хизмат вазифаларини бажаришдан бош тортишга мажбур қилиш.\nQALAMPIR.UZ интернет-ОАВ бош муҳаррири ўринбосари Феруза Нажмиддинова ҳам шу муаммога дуч келди.\nАноним аккаунтлардан паст сифатдаги ифлос видео тарқатилди. Ундаги аёл Феруза Нажмиддинова дея даъво қилинмоқда.\nТармоқларда бу ёлғон илиб кетилиб, тарқатиб юборилди, натижада журналистга маънавий зиён етказилди. Шу муносабат билан яна бир бор барча ОАВ вакилларига мурожаат қилмоқчиман: “Бировларнинг қўлида қўғирчоқ бўлиб, манипуляция объектига айланманг, маълумотни текширинг”. Аксарият ҳолларда журналист номини обрўсизлантиришнинг асосий сабаби оддий – қасос бўлади. Журналистни ёмонотлиқ қилишдан ким манфаатдорлигини ўйлаб кўринг”, деб ёзади Алламжонов.\nФонд раисига кўра, бутун дунёда журналистларнинг овозини ўчириш, уларнинг йўлига тўғаноқ бўлиш учун бундай ифлос усуллардан фойдаланилади, ҳамма жойда ОАВга қарши фитна ва иғволар бўлади ва Ўзбекистон ҳам бундан мустасно эмас.\nАлламжонов сўзида давом этаркан, Миллий масс-медиани қўллаб-қувватлаш ва ривожлантириш жамоат фонди бундай ҳолатларга жим қараб турмаслигини урғулаган:\n“Ҳамкасблар, агар сизнинг овозингизни ўчиришга, номингизни чаплашга ёки туҳматга қолдиришга уринишаётган бўлса, демак, Сиз тўғри йўлдасиз, кимгадир қаттиқ тегиб кетган ҳақиқатни ёзяпсиз.\nМасс-медиа фонди бундай ҳолатларга жим қараб турмайди – биз ҳар бир профессионалнинг шаъни ва қадр-қимматини ҳимоя қиламиз.\nПасткаш инсонлар доим бўлган, бундан кейин ҳам бўлади. Аммо биз улардан чўчимаслигимиз керак.\nФеруза, биз Сиз томондамиз!”\nНажмиддинованинг шаънини топташ, обрўсизлантириш мақсадида тайёрланган ушбу видео тез орада ижтимоий тармоқлардан ўчириб юборилишига эришилди. Кеча ҳолат бўйича айбдорларни топиш ва жазолаш юзасидан Тошкент шаҳар Ички ишлар бош бошқармасига мурожаат қилинди. ИИВ, "Юксалиш" умуммиллий ҳаракати, Сенат, АОКА ва Журналистлар ижодий уюшмаси мазкур ишни ўз назоратига олди.\nКомил Алламжонов Феруза Нажмиддинова\n25 Сентябрь 20:55 39686\n25 Сентябрь 09:33 29766\n25 Сентябрь 16:47 28176\n26 Сентябрь 18:14 27550\n25 Сентябрь 22:43 26102


Қандай қилиб туризм бизнесини янада самарали қилиш мумкин? | NORMA.UZ\nҚандай қилиб туризм бизнесини янада самарали қилиш мумкин?\nТуризм соҳасида бизнес юритмоқчимисиз? Ушбу соҳада фаолият юритувчи тадбиркорлик субъектларига берилган имтиёз ва преференциялардан иложи борича самарали фойдаланинг.\nКейинги бир ярим йил ичида туризм инфратузилмасини ривожлантиришга йўналтирилган кўпгина норматив ҳужжатлар қабул қилинди. Янги меҳмонхоналар ва ресторанлар, тематик боғларни қуриш ва мавжудларини ривожлантириш, туристлар гуруҳларига хизмат кўрсатувчи автопаркни янгилаш, сувенирлар ишлаб чиқарувчилар ва бошқа тадбиркорлик субъектлари учун имтиёзлар берилди. Ана шу кўп сонли рағбатлантирувчи нормаларни қўллашда соҳада кўп йиллик иш стажига эга мутахассислар ҳам хатога йўл қўйишлари мумкин.\nБунда бухгалтерия ҳисоби нуқтаи назаридан туризм соҳаси – мураккаб йўналиш. Янги иштирокчиларда кўплаб саволлар юзага келади:\nТуристларни ташиш ҳам туризмга кирадими?\nТурнинг таннархи бўйича нималарни назардан четда қолдирмаслик муҳим?\nҚҚС бўйича имтиёзлар туризм хизматларининг барчасига берилганми?\nВоситачилик шартномалари бўйича тушум қандай ҳисобланади?\nДаромадлар қайси пайтда тан олинади?\nЭксперт Азизахон Тошхўжаева ушбу масалаларга ойдинлик киритишда ёрдам беради. 2018 йил 27 июнда «Ҳаммаси туризм ҳақида» семинари ўтказилиши режалаштирилган.\nҲавола орқали ўтиб, дастур билан танишиш ва унга ёзилиш мумкин.


Хусусан, буюк салтанат барпо этиб, давлатчилик борасида ҳам амалий, ҳам назарий мерос қолдирган, илму фан, маданият, бунёдкорлик ривожига кенг йўл очган улуғ сиймо — Амир Темур номи юксак шарафланди. Президентимиз ташаббуси билан 1993 йилда пойтахтимизда ул зотнинг ҳайкали ўрнатилди. 1996 йил мамлакатимизда “Амир Темур йили” деб эълон қилинди. Соҳибқироннинг 660 йиллик тантаналари нишонланиши муносабати билан Тошкентда Темурийлар тарихи Давлат музейи очилди, Самарқанд ва Шаҳрисабзда ҳам ул зот ҳайкаллари қад ростлади. Буюк бобокалонимизнинг абадиятга дахлдор мероси, жаҳон тамаддунига қўшган ҳиссаси халқаро миқёсда кенг ўрганила бошланди.\nАмир Темур шахсиятига бўлган беқиёс ҳурмат борасида Президентимизнинг “Юксак маънавият — енгилмас куч” асарида шундай дейилади: “Шахсан мен “Темур тузуклари”ни ҳар гал ўқир эканман, худдики ўзимга қандайдир руҳий куч-қувват топгандек бўламан. Ўз иш фаолиятимда бу китобга такрор-такрор мурожаат қилиб, ундаги ҳеч қачон эскирмайдиган, инсон маънавияти учун бугун ҳам озиқ бўладиган ҳикматли фикрларнинг қанчалик ҳаётий эканига кўп бор ишонч ҳосил қилганман. Масалан, “Тажрибамда кўрилганким, азми қатъий, тадбиркор, ҳушёр, мард ва шижоатли бир киши мингта тадбирсиз, лоқайд кишидан яхшироқдир”, деган сўзлар бугунги кунда ҳам маънавий жиҳатдан нақадар долзарб аҳамиятга эга экани барчамизга аён”.\nЖорий йилнинг “Кексаларни эъзозлаш йили” деб номланиши ва бу борада Давлат дастури қабул қилиниб, унда нуроний отахону онахонларни янада қадрлашга хизмат қилувчи эзгу мақсадлар кўзда тутилганлиги барчамизни қувонтиради. Айтиш жоизки, ёши улуғларга эҳтиром кўрсатиш, юртни обод этишга Амир Темур бобомиз ҳам алоҳида эътибор қаратган. Тарихдан маълумки, ул зот кўпгина Шарқ ва ўарб давлатлари ҳукмдорларига битган мактубларида, аввало, халқаро савдо-сотиқ ва тадбиркорларга катта имтиёзлар бериш лозимлиги, давлат тараққиётига айнан тадбиркорлар жиддий таъсир кўрсатиши мумкинлиги ҳақида алоҳида таъкидлаган. Қолаверса, соҳибқирон бобомиз қайси мамлакатда бўлсалар, аввало, у ердаги олиму фузалоларни, ҳаётнинг пасту баландини кўп кўрган қарияларни суҳбатга чорлаб, уларнинг маслаҳатларини олган, кўмак берган.\nБуюк Ипак йўлида ўз дипломатик вазифасини бажарган Руи Гонсалес де Клавихо ўзига ва Миср элчиларига кўрсатилган эътибор ҳақида алоҳида эслатиб ўтган. Масалан, Миср элчилари 20 нафарга яқин ҳарбий суворий қўриқчилигида Самарқандга йўл олишади. Клавихонинг маълумотларига кўра, уларнинг от-уловлари ҳар куни янгисига алмаштириб турилган, бир кунлик масофанинг сўнгида баъзан 100 та, баъзан 200 та янги от тайёрлаб турилган. “Бундай отлар кимсасиз жойларда ҳам тайёрлаб қўйилган. Кимсасиз ерларда Амир Темур фармони билан махсус мусофирхоналар барпо этилган. Отларни боқиб парваришловчи махсус анчо (отбоқарлар) гуруҳи мавжуд бўлган”, дея ёзади Клавихо.\nБобокалонимизнинг саъй-ҳаракати билан Буюк Ипак йўли илм-фан тараққиётида муҳим ўрин тутган. Кўплаб мамлакатлардан келган ва турли томонларга юртимиздан кетган олимлар, сайёҳлар, ҳатто савдогарлар ҳам бир вақтнинг ўзида илм-фан даракчилари бўлиб хизмат қилганлар. Буюк Ипак йўлида жойлашган шаҳарларнинг маданий жиҳатдан бошқа шаҳарларга нисбатан равнақ топганлигининг сабабларидан бири ҳам шундадир.\nАмир Темур улкан салтанатни вужудга келтирган. Бунёдкорлик, ободончилик, ҳунармандчилик ривожига катта эътибор қаратган. Жумладан, карвон йўлларида работлар, қалъалар, кўприклар, шаҳарларда масжид ва мадрасалар ҳамда боғу бўстонлар барпо эттирган. Шарқ билан ўарбни боғловчи қадимий карвон йўлларини тиклаган. Шу тариқа нафақат Мовароуннаҳр, балки Узоқ ва Яқин Шарқ мамлакатларининг бири-бири билан ҳамкорлик қилишига улкан ҳисса қўшган.\nАмир Темур ҳаётлик давридаёқ унинг ҳарбий санъати ва давлат бошқариш услубига бағишланган махсус асар яратилиб, у “Темур тузуклари” номи остида оламшумул шуҳрат қозонади. Бу асар шахсан Темурнинг ўзидан ёзиб олинган, деб ҳисобланади. Унда давлатни бошқаришда кимларга таяниш, тожу тахт эгаларининг йўналиши ва вазифалари, вазир ҳамда қўшин бошлиқларини сайлаш, сипоҳларнинг маоши, мамлакатни идора этиш тартиби ва бошқалар хусусида баён этилган. Ушбу ноёб асарнинг Президентимиз ташаббуси ва сўзбошиси билан қайта нашр этилгани эса маънавий ҳаётимиздаги улкан воқеа бўлди.\nАмир Темур шахси Ватан ва миллат тимсолидир. Давлатимиз раҳбари таъкидлаганларидек: “Буюк шахсларни тарих яратади, дейдилар. Бунга қўшимча қилиб соҳибқирон бобомизнинг суронли ҳаётини хаёл кўзгусидан ўтказиб, буюк шахсларни миллат қайғуси, халқ дарди яратади, дейиш мумкин. Умрининг мазмунини “Миллатнинг дардларига дармон бўлишдан иборат” деб билган Амир Темур халқимизнинг ана шундай ардоқли, улуғ фарзандидир”.\nМазкур рукндаги бошқа мақолалар: « Испанияда бўлиб ўтган тадбир Амир Темур таваллудининг 679 йиллигига бағишланди\tЎзбекистонда халқаро жаз фестивали »